Predstavljanje romana „Zabluda Svetog Sebastijana“ u Loznici\nDobitnik Ninove nagrade za 2018. godinu Vladimir Tabašević predstavio je roman „Zabluda Svetog Sebastijana“ lozničkoj čitalačkoj publici u prepunom klubu „Mališa“, gde se organizuju kulturni događaji, pesničke večeri i književni susreti. Sa Vladimirom Tabaševićem razgovarali su moderatorka Dajana Đedović i književni i filmski kritičar Zoran Janković.\nPisac je na samom početku istakao šta je najdragocenije što mu je Ninova nagrada donela. „Pozitivna strana je taj neposredan kontakt sa publikom i nastojanje da se zbog književnosti sretnemo i da čitaoci i ja nešto razmenimo u vezi sa mojim pisanjem. To je najdragoceniji aspekt“, rekao je Tabašević i objasnio da tokom susreta sa čitaocima uvek sazna nešto novo, te da ga najviše obraduju oni koji nisu na najbolji način razumeli ono o čemu je pisao.\nPotom je pročitao jedan fragment iz romana, dočaravši onima koji još nisu pročitali knjigu kako radnja u njoj teče, kakve su rečenice i stil pisanja. „Smatram da ovo vreme traži i novi jezik. Neki mi kažu da im je nejasno to što pišem, velika je i dramatična različitost čitalačkih iskustava i to me uverava da je put kojim idem pravi, najmanje nastojeći da obmanjujem, da podilazim svojim i jeftinim sklonostima već da vidimo šta su potencijali jezika i kako ih je moguće istražiti“, istakao je Tabašević.\nJoš je rekao da poeziju, s kojom je počeo, i dalje piše „u svoja četiri zida“, ali da je njegova poezija nastavila da živi u njegovim romanima, da korišćenje jezika i ispitivanja njegovih granica, kao i poigravanje rečima smatra poezijom.


Thaqi: Nezavisnost Kosova će biti proglašena poslije 10. decembra - Klix.ba\nSvijet Thaqi: Nezavisnost Kosova će biti proglašena poslije 10. decembra\nThaqi: Nezavisnost Kosova će biti proglašena poslije 10. decembra\n6.11.2007. u 12:03\nHashim Thaqi, predstavnik kosovskih Albanaca na pregovorima o budućnosti njihovog teritorija, ponovo je izjavio u utorak kako Kosovo namjerava proglasiti nezavisnost odmah nakon 10. decembra koji je krajnji datum za postizanje dogovora između Srba i kosovskih Albanaca.\n"Do 10. decembra ćemo poštovati međunarodni rok, a odmah nakon toga Kosovo će donijeti neophodne odluke i utvrditi datum za proglašenje nezavisnosti", kazao je Thaqi za austrijski dnevni list Die Presse.\nOvaj bivši zapovjednik Oslobodilačke vojske Kosova (UČK) mogao bi postati premijer poslije izbora zakazanih za 17. novembar na Kosovu jer predvodi glavnu opozicijsku stranku - Kosovsku demokratsku stranku.\nRazgovor se u Die Presseu pojavio dan nakon skupa održanog u Beču između Srba i kosovskih Albanaca o statusu ove pokrajine koju naseljava 90 posto Albanaca i kojom od 1999. godine upravljaju Ujedinjene nacije.\nprije 11h 40m 281\nprije 6h 9m 99\nprije 8h 17m 119\nprije 11h 185


WWF povodom Dana planete Zemlje: Zdravlje čoveka i planete nerazdvojivo – Ekoform\nWWF povodom Dana planete Zemlje: Zdravlje čoveka i planete nerazdvojivo\nSvetski fond za zaštitu prirode (WWF) saopštio je danas, na Dan planete Zemlje, da se čovečanstvo trenutno nalazi između dve krize koje mu prete zdravstvene, uzrokovane korona virusom i klimatske krize, čija je posledica, izmedju ostalog, gubitak biološke raznovrsnosti.\n“Kriza izazvana korona virusom ne sme da bude razlog, odnosno izgovor, da vlade u regionu zapostave politike i demokratske mehanizme koji će ublažiti posledice klimatske krize”, rekla je menadžerka projekta “Da nam klima štima”, koji WWF Adria sprovodi u Srbiji uz podršku vlade Švedske, Duška Dimović. Prema njenim rečima, najnoviji Kopernikusov izveštaj “Stanje klime u Evropi 2019” svedoči da je 2019. bila najtoplija godina za evropski kontinent od kada merenja postoje, dok je količina padavina u novembru bila četri puta viša u odnosu na prosečne vrednosti, ukazali su iz WWF-a.\n“Kopernikusov izveštaj jasno pokazuje porast emisija gasova koji izazivaju efekat staklene bašte. Prioritet za Srbiju jeste donošenje Zakona o klimatskim promenama, a zatim i njegova potpuna primena. Osim aktivnosti na ublažavanju klimatskih promena, neophodna nam je što hitnija adaptacija na klimatske promene, a za to su očuvana priroda i zdravi ekosistemi najbolje rešenje”, istakla je Dimović.\nInfografika: Klimatske promene\nZdravlje čoveka i planete se ne mogu odvojiti i zbog toga WWF zahteva od vlada i donosioca odluka u regionu da obezbede ambiciozne, integrisane i konkretne politike i akcione planove, na osnovu znanja i preporuke naučnika i stručnjaka, za dosledno sprovođenje usvojenih međunarodnih sporazuma.\nProjekti utemeljeni na fosilnim gorivima i drugim neodrživim izvorima moraju postati prošlost, zarad zdravog opstanka planete Zemlje, navedeno je u saopštenju.\nWWF takodje poziva gradjane da daju svoj glas za planetu Zemlju putem elektronske platforme, te da se informišu o konkretnim koracima koje mogu da preduzmu kako bi obezbedili zdravu i sigurnu budućnost.\nKlimatske promene su i ovogodišnja tema Dana planete Zemlje, koje su Ujedinjene nacije (UN) ustanovile pre 50 godina kao dan borbe protiv narušavanja životne sredine.\nIz WWF-a su ocenili da borba nije bila uzaludna i da je u proteklih pola veka donekle unapređena svet ljudi donošenjem niza zakona i konvencija koje su okupile svetsku javnost sa ciljem da se obezbedi zaštita životne sredine, kao na primer Konvencija o biološkoj raznovrsnosti, Okvirna konvencija UN o promeni klime, Pariski sporazum o klimatskim promenama i drugi.\nPodseća se da je planeta Zemlja “danas na izmaku snage kao posledica čovekovih aktivnosti, ponajviše zbog upotrebe fosilnih goriva, uglja, nafte i drugih derivata, te prekomernog korišćenja prirodnih resursa”.\nNajnoviji Kopernikusov izveštaj “Stanje klime u Evropi 2019” svedoči da je 2019. bila najtoplija godina za evropski kontinent od kada merenja postoje, dok je količina padavina u novembru bila četri puta viša u odnosu na prosečne vrednosti, ukazali su iz WWF-a.\n“Protekle zime udisali smo vazduh koji spada među najzagađeniji na svetu, čemu neosporno doprinose zastarele termoelektrane na ugalj, odnosno potrošnja uglja za grejanje objekata i druge potrebe”, ukazano je iz WWF-a.\nWWF je jedna od najvećih, globalno priznatih, nezavisnih organizacija, koja se bavi zaštitom prirode i ima aktivnu mrežu u više od 100 zemalja. Misija WWF-a je da zaustavi uništavanje životne sredine i da stvori budućnost u kojoj ljudi žive u skladu sa prirodom putem očuvanja svetske biološke raznovrsnosti, održivog korišćenja prirodnih resursa i smanjenja zagadjenja i preterane potrošnje.\n← Društvo za zaštitu i proučavanje ptica Srbije: Nova publikacija o četiri tipa ugrožavanja ptica\nZaštitnici prirode traže od UN da zdravu prirodu proglase ljudskim pravom →


Popović: Za inovacione preduzetnice 100 miliona dinara - Ekonomija - Dnevni list Danas\nPočetna » Ekonomija » Popović: Za inovacione preduzetnice 100 miliona dinara\nViše od 200 žena u 13 lokalnih samouprava u Srbiji dobilo je u 2018. direktnu materijalnu podršku za modernizaciju biznisa i razvoj inovacionih ideja, a ministar zadužen za inovacije i tehnološki razvoj Nenad Popović kaže da će i u idućoj godini biti opredeljeno 100 miliona dinara za razvoj ženskog inovacionog preduzetništva.\n0Piše: Danas Online 25. decembra 2018. 16.35 Izmenjeno: 17.31\nFoto: Kabinet ministra\nNa svečanosti u Beogradu kojoj je prisustvovalo više od 100 žena, učesnica programa iz cele Srbije, ministar Popović je rekao da je istovremeno u okviru prvog ciklusa Programa podrške razvoju i promociji ženskog inovacionog preduzetništva više od 2.500 žena pohađalo različite obuke, edukacije i kurseve o preduzetničkim veštinama.\nPovodom uspešnog završetka prvog ciklusa Programa Popović je rekao da su zene koje su učestvovale u programu budućnost Srbije, te pozvao inovacione preduzetnice da se uključe u Programu iduće godine.\nNaveo je da je budućnost Srbije u inovacijama i digitalizaciji i dodao da je u okviru Programa u 2018. izdvojeno 100 miiona dinara u 2018. godini, te da su žene inovacione preduzetnice dobile grantove od 100.000 do 550.000 dinara za širok dijapazon male industrije.\nNaveo je i da su kroz program edukacije i grantova prošle i devojke od 18godina pa sve do žena u zrelim godina i da je u tome značaj čitavog ovog programa.\nPopović je rekao da inovacije nisu vezane iskuljučivo za visoke tehnologije i pozvao sve žene, i one u selu i manjim sredina, da se prijave za bespovratna sredstva, kao što su to ove godine sa svoji sjajnim idejama za proizvodnju hrane i sokova učinile inovacione preduzetnice iz malih sredina.\n“Ove godine imamo mnogo inovacija iz prehrambene industrije. U 2019. nastavićemo sa programom, već smo izdvojili 100 iliona dinara za podršku”, rekao je Popović i dodao da su u toku i pregovori sa glavnim inovacionim centrom u EU kako bi i oni podržali Program koji u Srbiji sprovodi Popovićev kabinet.\nIstakao je da su žene koje su ove godine ucestvovale u programu imale veliku podršku lokalnih samouprava.\n“Žene preduzetnice su bućnost”, rekao je Popović i naveo da će se nastojati da se programima privuče što više žena za inovacione delatnosti i da se animira što više devojaka kako bi učile osnove inovacija i digitalizacije.\nOn je rekao da je sigiran da ćemo u budućnosti imati mnogo više žena inovacionih preduzentica i da će zahvaljući njima budžeti lokalnih zajednica biti veći i da će biti vše novih radnih mesta.\n“Za svaku pohvalu su žene preduzetnice, one su budućnost Srbije. Srbija će biti jedan of lidera i na balkanu i evropu po rezultatima koje postižu žene preduzetnice”, poručio je Popović.\nAna Gligorijević, preduzetnica iz Kosjerića, zahvalila je ministru Popoviću i opšstini Kosjerić za šansu da učestvuje u porgramu.\nOna je vlasnica male porodične firme koja se bavi proizvodnjom prirodnih sokova, i koja je dobila podsticaj za proizvodnju.\nStefanija Lukić, preduzetnica iz Beograda, poručila je da Srbija definitivno podražava žensko preduzetništvo, te pozvala sve preduzetnice koje imaju ideju za sopstveni biznis da se jave za učešće u ovakvim programima jer je, poručuje, danas pravo vreme za to.\n“Iskoristite ove programe i ono šsto država nudi. Budite jedne od nas, budite preduzetnice”, kaže Lukić.\nU okviru Programa u 2018. dodeljena su sredstva za 17 projekata, koji su zajednički realizoval lokalne samouprave, fakulteti, lokalne razvojne agencije i udruženja žena/.\nProgrami su realizovani u 13 lokalnih samouprava širom Srbije.\nbiznis, Inovacije, modernizacija, Nenad Popović, ženeBeograd\nPopović: Kombinovana nastava na fakultetima sa posebnom pažnjom prema brucošima


Dan oslobodjenja obelezen u Indjiji - IndjijaCafe\nDan oslobodjenja obelezen u Indjiji\nObelezen Dan oslobodjenja Indjije u I svetskom ratu.\nPolaganjem venaca na spomenik Kralju Petru I Karadjordjevicu, u Indjiji je juce obelezen Dan oslobodjenja u I svetskom ratu.\nNa spomenik Kralju Petru I Karadjordjevicu u parku kod Gradskog stadiona, vence su polozili clan Opstinskog veca Zeljko Kovacevic, predstavnici Krunskog saveta, clanovi Udruzenja Kraljevina Srbija i clanovi Saveza potomaka ratnika Srbije.\nSvecano polaganje venaca uprilicili su i malisani Predskolske ustanove „Bosko Buha“ iz Indjije.\nDan oslobodjenja Indjije u I svetskom ratu obelezava se 8. novembra, uoci drzavnog praznika Dan primirja u I svetskom ratu, koji se proslavlja 11. novembra. Narodna skupstina Republike Srbije krajem 2011. godine usvojila je izmene Zakona o drzavnim i drugim praznicima kojim je predvidjeno da se Dan primirja iz 1918. posebno obelezava i da obavezno bude neradan dan.\nPrethodni tekstZanatlije zatvaraju radnje zbog povecanja pausalnog poreza\nSledeći tekstIT Park uskoro pocinje sa radom


Popmpeo pozvao Lukašenka da oslobodi američkog savetnika :: Svet\nSvet / Popmpeo pozvao Lukašenka da oslobodi američkog savetnika\nIzvor: Foto: Beta, AP / Manuel Balce Ceneta\nSpecijalista za političku strategiju koji je diplomirao na Harvardu Vitali Škljarov savetovao je predsedničke kandidate u SAD, Rusiji i Ukrajini, a uhapšen je u Belorusiji 29. jula, pre predsedničkih izbora 9. avgusta u toj zemlji, i beloruske vlasti su ga optužile za organizaciju akcija koje krše javni red.\nPre predsedničkih izbora u Belorusiji Škljarov je aktivno komentarisao političku situaciju u toj zemlji. U julu, nekoliko dana pre hapšenja napisao je u ruskom izdanju časopisa Forbs da je Lukašenkova izborna kampanja "zasnovana na populizmu i brutalnoj sili".\nPompeo je u subotu pozvao Lukašenka da zatraži oslobađanje američkog savetnika.\n"Državni sekretar je zatražio da se potpuno oslobodi i odmah napusti Belorusiju američki državljanin Vitalij Škljarov, koji se greškom drži, i ponovo je potvrdio podršku SAD demokratskim težnjama naroda Belorusije", rekla je portparolka Stejt departmenta.\nLukašenko, na vlasti od 1994, zvanično je proglašen pobednikom izbora od 9. avgusta sa gotovo 80 odsto osvojenih glasova prema 10 odsto za njegovu glavnu konkurentkinju Svetlanu Tihanovskaju. Opozicija smatra da su izbori lažirani i Tihanovskaja je proglasila svoju pobedu.\nPosle spornih izbora usledili su brojni protesti opozicije, oštro suzbijani, i međunarodne osude. Većina vođa opozicije su uhapšeni ili su otišli u inostranstvo.\nAdvokat Škljarova je u ponedeljak rekao da je njegov klijent stavljen u kućni pritvor.\nPored aktivnosti u inostranstvu Škljarov koji je rođen u Belorusiji, radio je u predsedničkim kampanjama demokratskih kandidata Baraka Obame i Bernija Sandersa.\nNjegova supruga Heder Škljarov je američki diplomata koja se sprema da preuzme mesto u Kijevu. Ona je rekla da je jako zabrinuta za zdravlje svoga supruga u saopštenju objavljenom u septembru u američkim medijima.\nbelorusija Lukašenko razgovor oslobađanje maj pompeo politički savetnik


Nezavisnost i profesionalizam u novinarstvu, osiguravaju transparentnost i odgovornost u pitanjima od opšteg interesa i istovremeno podižu svets kod građanina za zajedničko učešće u društvenim, ekonomskim, kulturnim i političkim procesima, ističe se u saopštenju dostavljenom medijima.\n“Priroda rada ume da novinara/e pretvori u mete pretnji ili napada, što otežava delotvornu funkciju medija u širenju informacija. Verbalni ili fizički napadi na novinare, pretnje putem društvenih mreža ili u bilo kojem drugom obliku, krše ustavna prava na slobodu medija i slobodu izražavanja i alarmiraju krhkost funkcionisanja demokratije i vladavine zakona u zemlji. Vlasti imaju ustavnu obavezu da garantuju zaštitu i potrebnu bezbednost novinarima u ispunjavanju njihove uloge, isto kao što su dužni da se ne mešaju u rad medija, u transparentnost i pristup zvaničnim informacijama i dokumentima, kao suštinske komponente ostvarivanja sloboda medija, odnosno sloboda izražavanja i informisanja”.\nU saopštenju se dodaje da Ombudsman skreće pažnju na nekažnjivost slučajeva kada se novinari napadaju, prete ili kada im se onemogućava da rade svoj posao, što utiče nesigurno okruženje za rad medija i indirektno otvara put za samocenzuru novinara i medija. Takođe, stalne poteškoće novinara da pristupe zvaničnim informacijama i dokumentima već godinama predstavljaju stalnu brigu.\n“Ombudsman poziva na slobodan tok misli, govora i informacija i na razmišljanje i otvorenost naspram mišljenja koja su drugačije izražena, smatrajući iste bitnim vrednostima demokratije, kao sistem koji je Kosovo prihvatilo kao država”, zaključuje se u saopštenju.\n28.05.2020 Preminuo profesor Điđa (8854)


Opština Stari grad najavila tužbu protiv Femili sporta – Nadlanu.com\nOpština Stari grad najavila tužbu protiv Femili sporta\nObjavljeno 23. okt 2013. / 08:10:48\nOpština Stari grad saopštila je da će podneti tužbu protiv kompanije Femili sport (Family Sport).\n„U skladu sa zakonskim i ugovornim okvirima sledeći korak opštine Stari grad je podnošenje tužbe protiv firme Femili sport. Država će svakako rešiti ovaj slučaj, tako što će ga prepustiti nadležnim sudskim organima, koji će na osnovu sudske presude doneti konačnu odluku“, navodi se u saopštenju.\nKompanija Femili sport je ranije danas saopštila da je „neprijatno iznenađena količinom neistina“ koje je iznela beogradska opština Stari grad u obrazloženju raskida ugovora za zakup sportskog centra.\nOva kompanija, koja je u vlasništvu porodice najboljeg srpskog tenisera Novaka Đokovića, navela je da je uredno plaćala sve obaveze određene ugovorom, pa čak i ona zaduženja koja su, prema oceni kompanije, bila „15 puta više od regularnih računa“.\nPrethodno je Opština Stari grad u ponedeljak saopštila da je raskinula ugovor sa Femili sportom na osnovu neizmirenih računa za iznajmljivanje sportskog centra „Milan Gale Muškatirević“.\nU večerašnjem saopštenju Opština Stari grad navodi da pravda i zakon moraju biti jednaki za sve i da imovinu građana te beogradske opštine ne može niko da otme.\n„Činjenice su da u ugovoru između GO Stari grad i firme Femili sport jasno stoji da ukoliko Femili sport svake godine ne organizuje ATP turnir, ne plaća redovno zakupninu, opština Stari grad kao zakupodavac ima obavezu da sa njima raskine ugovor. Odluka o raskidu ugovora je doneta zato sto je nastupio raskidni uslov, odustanak od turnira i ne moze se nikako drugacije tumačiti“, dodaje se u saopštenju.\nFemili sport je danas naveo da je kroz centar prošlo „stotine hiljada ljudi“ i da se četiri godine organizuje turnir Srbija open, kao i da je taj deo Beograda sada postao „biser grada“, koji je ranije bio „livada zarasla u korov“.\nIz Opštine Stari grad su prokementarisali i ove navode Femili sporta.\n„Uostalom, da li je na pomenutoj lokaciji bila livada najbolje znaju vlasnici, građani Starog grada koji na istoj igraju tenis poslednjih 25 godina“, navodi se u saopštenju.\nfemili sportnovak ?oković\nLŠ: Remi Milana i Barselone, silni Čelsi i Atletiko\nNoć bez saobraćajnih nezgoda i povređenih\nĐOKOVIĆ RASPUSTIO CEO STRUČNI ŠTAB: Želim da se vratim na vrh jači i otporniji nego…\nIGRAĆU ZA SVOJU ZEMLJU! Đoković obradovao naciju, potvrdio učešće u Dejvis kupu\nMAJA NIKOLIĆ NASTAVLJA SA PROZIVKAMA NA RAČUN…\nRADUJE SE MALIM STVARIMA: Jelena Đoković otkrila šta je…\nPOSLE 13 GODINA NAPUSTILA PINK: Lea Kiš odbila da vodi…\nZADRUGARI U STRAHU ZBOG LOŠEG ZDRAVSTVENOG STANJA:…\nNIJE JOJ SVEJEDNO: Sloba pristao na razvod u…


PRAVNA LICA SE OBUČAVAJU ZA PRELAZAK NA ELEKTRONSKE FAKTURE – Zrenjanin\nBez papirnih računa od 2022. godine\nNa inicijativu „Društva računovođa i revizora” Zrenjanin, u saradnji sa firmom „Moj-eRačun”, oranizovana je edukacija računovođa za razmenu elektronskih dokumenata. Oni su upoznati sa Pravilnikom o registrovanju, evidentiranju i dostavljanju elektronskih faktura, objavljenom u junu ove godine. Elektronska razmena dokumentacije će, kako kaže Dušanka Buzadžija predsednica „Društva”, uštedeti vreme, novac i prostor, pružiti sigurnost slanja, te potvrdu statusa računa. Zakon predviđa da je od 1. jula 2021. godine obavezna razmena elektornskih računa između pravnih lica i državnih institucija.\nKako objašnjava naša sagovornica, u prelaznom periodu između privrednih subjekata primalac može dati saglasnost za prijem fakture u elektronskom formatu putem servisa „Moj-eRačun”. Ona skreće pažnju da faktura obavezno mora da sadrži istaknutu identifikacionu oznaku (ID) osobe koja je kreirala dokument.\n– Privredni subjekti su u obavezi da do kraja 2021. godine, a po uspostavljanju tehničko–tehnoloških uslova, pređu na program za elektronsku razmenu računovodstvenih isprava, digitalizaciju poslovanja, po modulima eletronskog delovodnika, elektronske pošte, elektronske fakture i principala (namenjenog advokatima) – kaže Buzadžija.\nRačunovođe će poslovati preko servisa „Moj-eRačun” koji je integrisan sa najčešće korišćenim računovodstvenim programima, iz kojih pošiljalac može direktno da šalje račun, a putem njega fakture mogu da se dostavljaju i inostranim klijentima.\n– U pitanju je mreža za razmenu elektronskih dokumenata između pravnih lica i državnih preduzeća koja se finansiraju iz budžeta Republike Srbije koja pruža zaokružen proces – od izdavanja i preuzimanja do protoka i skladištenja elektronskih dokumenata u Moj-eArhiv – objašnjava Stefan Aćimović, iz Kompanije „Moj-eRačun”.\nKako navodi, elektronski račun u potpunosti je izjednačen sa papirnim u skladu sa regulativama i standardima Evropske unije. Faktura je overena aplikativnim sertifikatom i vremenskim žigom, pa je pravosnažna pred zakonom.\n– Prednost korišćenja servisa Moj-eRačun jeste i njegova brzina. Omogućeno je i praćenje statusa poslatih računa, pa pošiljalac može da proveri da li je i u kom momentu račun preuzet, ili pak čeka na preuzimanje koje se može uraditi u roku od pet dana – kaže Aćimović.\nOn dodaje da se o elektronskim računima već dugo priča i polemiše, ali i da se postavlja pitanje da li je Zakon o elektronskom dokumentu shvaćen ispravno?\n– Do smo kao elektronski račun dostavljali PDF u prilogu mejla, ali to nije ispravan elektronski dokument. Da bi e-račun bio u skladu sa zakonom, on osim PDF vizuala, mora da poseduje strukturni oblik xml rađen po evropskom standardu UBL 2.1 – objašnjava Stefan Aćimović.\nPOSTEPENA DIGITALIZACIJA I USAVRŠAVANjE\nPrelaskom na elektronsko fakturisanje posao računovođa za korak je bliže potpunoj digitalizaciji. Iako u vremenu pandemije takvo poslovanje olakšava uspešno funkcionisanje knjigovođa, Buzadžija naglašava da usled epidemijske situacije oni sve teže uspevaju da naplate svoje usluge.\n„Društvo računovođa i revizora” omogućuje da članovi i oni koji to žele da budu, na jednom mestu dobiju informacije iz različitih oblasti, kao i savete iz radnog prava. Za 18 godina, koliko „Društvo” vodi naša sagovornica, edukovano je više od 3.000 računovođa, a oko 200 kandidata polagalo je obuke iz računovodstva. One su organizovane u saradnji sa Nacionalnom službom za zapošljavanje i Konsultanskom kućom GOPA iz Hamburga u okviru projekta „Program podrške nezaposlenim i razvoju ljudskih resursa”.\n– Cilj nam je da promovišemo zakonsku regulativu u računovodstvu i zastupamo standarde u oblasti licenciranja profesionalnih računovođa, organizujemo edukacije i obuke iz naše oblasti. Zajedničkim aktivnostima treba da intenziviramo uvođenje računovođa u elektronsku razmenu dokumentacije – kaže Buzadžija.\nJEDINSTVEN KATALOG KNjIGOVOĐA\nRegistar pružalaca računovodstvenih usluga počeće sa radom 1. januara 2021. godine. U njega mogu da budu upisna sva pravna lica i preduzetnici koji imaju registrovanu delatnost u toj oblasti, pod uslovom da je bar jedna stalno zaposlena osoba sa profesionalnim zvanjem iz računovodstva i revizije.\nOni moraju da imaju dozvolu za pružanje računovodstvenih usluga koju izdaje Komora ovlašćenih revizora. Treba da poseduju i licencu koju može da izda bilo koja organizacija članica Međunarodne federacije računovođa. Rok za upis u registar ističe 1. januara 2023. godine.\n← POLJOPRIVREDNICI ZAVRŠILI SETVU


Snežni nanosi i jak vetar otežavaju saobraćaj širom Srbije\nBeta\t 3. januara 2016. 20:35\nSneg koji od sinoć pada otežava saobraćaj na putevima u Srbiji, a vozače na pojedinim deonicama, naročito na prilazima većim gradskim centrima, očekuje usporena vožnja, saopštio je večeras Auto-moto savez Srbije (AMSS).\nApeluje se na vozače da zbog snežnih padavina, vetra, manjih nanosa snega na kolovozu i pojačanog saobrćaja, drže veće odstojanje izmedju vozila i da na put kreću isključivo sa zimskom opremom.\nSaobraćaj u Beogradu se odvija otežano, ali bez zastoja. Prema rečima gradskog menadžera Gorana Vesića više od stotinu ekipa “Beograd-puta” angažovano je na uklanjanju snega sa gradskih ulica.\n“Zimska služba Beograd-puta radi od sinoć na ulici sa 103 kamiona, 37 specijalizovanih vozila, 14 mašina i sa 300 radnika u dve smene po 12 sati. Nažalost, košava, čija je brzina šest metara u sekundi, a sa udarima do 17 metara u sekundi, nanosi sneg ponovo na ulice čim bude očišćen”, kazao je Vesić.\nNakon prvih snežnih padavina stanje u Novom Sadu je pod kontrolom i ulice su prohodne, a na uklanjanju snega angažovani su svi kapaciteti ljudstva i mehanizacije iz javno-komunalnih preduzeća, rekli su danas predstavnici novosadskih javnih preduzeća.\nSneg koji od sinoć neprekidno pada doneo je dosta poteškoća vozačima na niškom području, ali je za sada uslovio skraćenje samo jedne prigradske linije do sela Cerja, dok autobusi u gradu normalno saobraćaju.\nNa Kopaoniku je sneg formirao pokrivač visine 10 centimetara, dok je na ski stazama visina utabanog snega 25 centimetara.\nNa regionalnim putevima rudničko-takovskog kraja, kasne svi autobusi zbog snežnih nanosa koji nisu raščišćeni, a najteže je na putu za Pranjane na Suvoboru, gde je na zaledjeni kolovoz pao sneg.\nVisina snežnog pokrivača je oko 20 centimetara, a u Gornjem Milanovcu nisu očišćene ni glavne ulice.\nIbarska magistrala je jedini potpuno očišćen put u tom kraju. Nikakvih problema, i pored snega koji neprekidno pada, nema ni za one koji se kreću preko Rudnika, ali se preporučuje oprezna vožnja.\nSmetovi otežavaju saobraćaj i na području Kraljeva dok su i pored snežnih nanosa, lokalni putevi na teriotoriji Jagodine prohodni.


Trenutno ste na stranici: Početna MITECO vesti Rešavanje studije slučaja na fakultetu organizacionih nauka\nnedelja, 27 jul 2014\nKompanija MITECO Kneževac pokrenula je inicijativu na Fakultetu organizacionih nauka u Beogradu za realizaciju studentskog takmičenja u rešavanju studije slučaja na temu "Upravljanja opasnim istorijskim otpadom u Republici Srbiji". Organizacijom ovog takmičenja predstavnici kompanije MITECO Kneževac su želeli da podstaknu zainteresovanost studenata za teme iz oblasti zaštite životne sredine, ali i upoznaju ih sa prednostima i mogućnostima rada u industriji otpada.\nInteresovanje studenata za rešavanje studija slučaja koji se bavi pitanjima zaštite životne sredine bilo je zaista ogromno, o čemu svedoči čak 17 prijavljenih timova. Kako zbrinuti 400 tona istorijskog otpada ukoliko ste kompanija u restruktuiranju, na koji način se boriti sa lošim publicetom u medijima i kako unaprediti zakonsku regulativu koja uređuje oblast upravljanja opasnim istorijskim otpadom su bila samo neka od pitanja koja su studenti obradili u svojim radovima, a opšti zaključak je da kreativnost, analitičnost i sveobuhvatnost sagledavanja problematike pri rešavanju studije slučaja je nešto čime studenti FON-a mogu da se pohvale.\nPobednički tim će imati mogućnost da se u okviru trodnevnog putovanja bliže upozna sa radom postrojenja za zbrinjavanje otpada u Beču, drugoplasirani tim će kroz praksu u kompaniji MITECO Kneževac saznati kako zaista funkcioniše ova oblast sa aspekta privrede u Srbiji, dok će trećeplasirani tim imati mogućnost da prisustvuje IV Međunarodnom MITECO Forumu planiranom za novembar 2014. godine. Fakultet organizacionih nauka je prvih pet timova nagradio odlaskom na Zlatibor radi prisustvovanja XIV Međunarodnom simpozijumu "SYMORG 2014" u organizaciji FON-a.


Okrugli sto "Pričaj jezik Branka Ćopića" - mojKontakt portal - Radio Televizija Kontakt\nOkrugli sto “Pričaj jezik Branka Ćopića”\nU godini kada se navršava vijek od Ćopićevog rođenja, manifestacija organizovana u čast velikog srpskog pisca ima posebno značenje, istakao je predsjednik Fondacije “Branko Ćopić” iz Banjaluke Svetozar Ličina.\nOn je najavio da će 17. oktobra u Banjaluci biti održana akademija na kojoj će govoriti i pjesnik Matija Bećković, a dijelove Ćopićevih tekstova glumac Tomo Kuruzović. U Hašanima će 19. oktobra biti održana centralana manifestacija kojom će biti zaokružene provedene aktivnosti – posjete školama, književne večeri i razgovori sa akademicima.\nNačelnik opštine Krupa na Uni, Gojko Kličković, rekao je da opština nastoji da uredi spomen-područje koje bi bilo samoodrživo i u čijem bi sastavu, osim kulturnih i etno-sadržaja, bilo nekoliko privrednih koji bi bili u funkciji opstanka mještana.\nDirektor OŠ “Branko Ćopić” Donji Dubovik, Slobodanka Nedimović, navela je da je literarni konkurs “I ja bi` da dohvatim mjesec” otvoren do 6. oktobra, kao i da je već pristiglo dvadesetak literarnih radova učenika osnovnih škola iz svih dijelova Srpske.\nKonkurs su početkom septembra raspisali Organizacioni odbor za obilježavanje 100 godina od rođenja Branka Ćopića i Fonadacija “Branko Ćopić”, a za tri najbolja rada predviđene su nagrade.\nKako je rečeno, opština Krupa na Uni, Fondacija “Branko Ćopić” Banjaluka Zavičajno društvo “Branko Ćopić” Hašani, Zadužbina Branka Ćopića Beograd i Fondacija “Bašta sljezove boje” Novi Sad pokrenuće inicijativu da se u realizaciju projekta spomen-područje “Bašta sljezove boje” uključe Vlada Republike Srpske, Vlada Srbije, Akademija nauka i umjetnosti Republike Srpske, Srpska akademija nauka i umjetnosti i svi poštovaoci djela Branka Ćopića, prenose agencije.\n“Poziv u raj” nastavlja da finansira džihad


Klubovi u NSRS predložili zaključke u vezi sa zaštitom interesa Srpske - Gradski Portal - Banja Luka\nKlubovi u NSRS predložili zaključke u vezi sa zaštitom interesa Srpske\nSrijeda, 29.07.2020., 15:33Srijeda, 29.07.2020., 15:58 Klubovi poslanika SNSD-a, DNS-a, SP-a, Demosa, NDP-a, Ujedinjene Srpske, SPS-a i poslaničke grupe Nezavisni poslanici…\nSrijeda, 29.07.2020., 15:33Srijeda, 29.07.2020., 15:58\n– Svjesni značaja upotrebe API (unaprijed dostavljenih informacija o putnicima) i evidencije PNR podataka (evidencija o imenima putnika), koji su se pokazali kao efikasno i neophodno sredstvo za organe sprovođenja zakona u efikasnom rješavanju savremenih bezbjednosnih prijetnji, Narodna skupština podržava zaključivanje sporazuma o razmjeni pomenutih podataka, ali isključivo u skladu sa pozitivnim pravnim propisima u BiH i međunarodnim standardima u ovoj oblasti, a posebno uvažavajući i štiteći osnovna ljudska prava građana predviđena međunarodnim instrumentima kojima je BiH pristupila i koja su zagarantovana Ustavom – navodi se u prvom zaključku.\nU drugom zaključku skupštinske većine se navodi – Narodna skupština podržava učešće obrazovnih sistema iz BiH, odnosno Srpske, u Međunarodnom istraživanju razvoja čitalačke pismenosti PIRLS. Ugovor o pristupanju BiH tom istraživanju za 2021 ne odražava ustavnu strukturu BiH niti ustavne i zakonske nadležnosti Srpske ni u smislu načina na koji se prikazuju rezultati testiranja, ni u smislu učešća predstavnika Srpske u Upravnom odboru i koordinacionim tijelima.\n– Narodna skupština podržava učešće obrazovnih sistema iz BiH, odnosno Srpske, u Programu za međunarodno ocjenjivanje učenika PISA 2021. Sporazum o učešću BiH u Programu PISA 2021 ne odražava ustavnu strukturu BiH niti ustavne i zakonske nadležnosti Srpske ni u smislu načina na koji se prikazuju rezultati testiranja, ni u smislu učešća predstavnika Srpske u Upravnom odboru i koordinacionim tijelima – navodi se u četvrtom zaključku.\nU petom zaključku zadužuje se srpski član Predsjedništva BiH da u skladu sa svojim ovlaštenjima, a u skladu sa Zakonom o postupku zaključivanja i izvršavanja međunarodnih ugovora, pokrene novu inicijativu i pregovore za zaključivanje Sporazuma o učešću BiH u Programu za međunarodno ocjenjivanje učenika PISA 2021 uz obavezno poštovanje mišljenja i stavova nadležnih organa Srpske. Za učestvovanje Srpske u PISA testiranju 2024. potrebno je preduzeti potrebne radnje kako bi Srpska samostalno učestvovala u ovom Programu.


Brnabićeva je za TV Prva kazala da se nastavlja podrška kroz Fond za razvoj s komercijalnim bankama, kao i da će se obezbediti dodatna sredstva za ugostiteljstvo, industriju...\nPremijerka podseća da je Srbija u grupi zemalja koja je pružila najveću podršku privredi, 12 odsto BDP-a, od čega se i vide rezultati. U tom smislu, kaže nismo imali pad zaposlenosti, već blagi rast.\n"Mi smo i dalje zemlja koja malo zaostaje za Litvanijom u ekonomskom rastu, odnosno po tome koliko nam je mali bio ekonomski pad i zato i imamo drugi talas podrške da damo vetar u leđa privredi dok se ne oporavi evropska ekonomija. Za nas je dobra vest oporavak u Nemačkoj, posebno u autoindustriji", kazala je Brnabićeva.\nUpitana kako je država uspela da održi poverenje stranih investitora, Brnabićeva kaže da se to ogromno poverenje stiče od 2014. godine i to tako što je postojao otvoren odnos sa svima i strani investitori su mogli da računaju na to da će se u Srbiji nastaviti da radi na poboljšanju poslovnog okruženja. Premijerka očekuje i da zemlja napreduje na Duing listi.\n"Davaćemo taj novac i zato je važno da paralelno sa tim držimo našu privredu, da radimo", kazala je premijerka.


Vijesti – Stranica 10 – Portal za sve nacije i sve generacije\n7 dana ago\tCrna Hronika 0\nU pucnjavi koja se danas u podne iz vatrenog oružja dogodila u Prištini povređena je jedna osoba. Fljora Ahmeti potvrdila je da je policija u podne intervenisala zbog pucnjave koja se dogodila u Prištini, da je ranjena jedna osoba koja je odmah prebačena na dalju hospitalizaciju. Dodala je da policija ...\nOdluka pokrajinske izborne komisije da administrativnom merom oduzme pravo glasa Srbima sa ličnom kartom Republike Srbije pokušaj je da se Srbi, u političkom smislu, zbrišu sa Kosova i Metohije, smatra direktor Kancelarije za Kosovo i Metohiju Marko Đurić. Marko Đurić je naglasio i da je odluka kosovske Centralne izborne komisije ...\nPredstavnici Prištine otkazali su planirano učešće na samitu Višegradske grupe i Zapadnog Balkana u Pragu! Naime, to je usledilo zbog najave češkog predsednika da će uskoro u svojoj zemlji pokrenuti pitanje mogućnosti povlačenja priznanja nezavisnosti Kosova, javila je agencija ČTK, pozivajući se na neimenovane diplomatske izvore. Ti izvori su naveli ...\nIvan Ivanović voditelj emisije „Veče sa Ivanom Ivanovićem“, koja se emituje na „tv Nova“, napravio je najavu, tačnije uvertiru za sledeću sezonu i verovatno neki novi format emisije. Tv Nova je na kablovskoj televiziji i imaju je samo oni koji su deo SBB mreže. Ako se po jutru dan poznaje, ...\nPredsednik Srbije Aleksandar Vučić boraviće sutra u zvaničnoj poseti Vatikanu. Predsednik Vučić imaće odvojene susrete sa papom Franciskom i kardinalom Pjetrom Parolinom, državnim sekretarom Vatikana, navodi se u saopštenju Pres-službe predsednika Srbije. „Idem i u Vatikan kod pape, da ih molim da ne priznaju Kosovo“, rekao je Vučić nedavno novinarima ...\nPredsednik Češke Miloš Zeman sastao se sa predsednikom Srbije Aleksandrom Vučićem i tim povodom otkrio da li možemo da očekujemo da neka zemlja povuče priznanje Kosova i Metohije. Tanjug/Predsedništvo Srbije Aleksandar Vučić sa Milošem Zemanom – Rekao sam da nisam diktator, nažalost. Ono što mogu da uradim da sada kada ...\nNestao deo koji se odnosi na poslovanje strane televizije u našoj zemlji Narodni poslanik i član Glavnog odbora SNS-a Vladimir Đukanović gostovao je sinoć u emisiji “Presing” na N1, a na zvaničnom Jutjub kanalu te televizije potom je okačen cenzurisani snimak iz koga je uklonjeno poslednjih pet minuta diskusije sa ...\nPredsednik Češke Miloš Zeman koji je doputovao u zvaničnu posetu Srbiji gde ga je dočekao predsednik Aleksandar Vučić, izgovorio je reči zbog kojih bi zlatnim slovima trebalo da bude upisan u srcu svih građana Srbije. Prilikom rukovanja sa predsednikom Vučićem na aerodromu Nikola Tesla, Zeman se zahvalio sprskom koleggi za ...\nI Brnabić i Batel su ranije danas izneli očekivanje da će njihovi timovi pobediti, ali su poručili i da sport treba da povezuje ljude i narode Premijerka Srbije Ana Brnabić prisustvuje večeras utakmici reprezentacija Luksemburga i Srbije u kvalifikacijama za evropsko prvenstvo na stadionu Žozi Bartel u Luksemburgu. Predsednicu Vlade ...\nImao je šta da kaže Vladimir Đukanović gostovao je na Đilasovoj tv N1 i objasnio je neke stvari direktoru programa i voditelju Jugoslavu Ćosiću. Kada je Ćosić završio sa pitanjima, Đukanović mu se obratio. – Mogu li ja vas nešto sada da pitam – obratio se Đukanović Ćosiću, a uz ...


Građani BiH u bankama drže 6,6 milijardi KM – Informer\nGrađani BiH u bankama drže 6,6 milijardi KM\n“Trend porasta depozita posebno je izražen kod stanovništva. Naime, u odnosu na kraj 2010. godine, depoziti stanovništva povećani su za skoro 170 miliona KM, a u odnosu na maj 2010. godine, za skoro 660 miliona KM” – kazali su nam u Službi za odnose s javnošću Centralne banke BiH.\n“Ti podaci su indikator da postoji ponuda novca i da se jednim koceptom kreiranja instrumenata finansijskog tržišta, mogu prikupiti značajna finansijska sredstva koja bi mogla ići u sektor privrede” – smatra dr. Kešetović.\nNa našu konstataciju da i veliki broj građana naše zemlje koji žive u dijaspori, nesumnjivo ima depozite u zemljama u kojima žive, što zajedno sa štednjom u domaćim bankama čini ogroman finansijski potencijal, Kešetović objašnjava da bi u ovom momentu bilo dobro da se u BiH uspostavi pozitivna politička klima, da se razvije segment finansijskog tržišta te da vlast “osjeti” razvojene projekte i potakne sektor privrede.\nTagsbanka depozit građani\nMilorad Dodik čestitao Novaku Đokoviću na uspjehu


Potpisani ugovori sa ličnim pratiocima: Deset pratilaca za 16 mališana\nBečejski Mozaik 19 februar 2016\nNačelnik Opštinske uprave Zoran Kovač potpisao je ugovore sa ličnim pratiocima dece sa invaliditetom i smetnjama u razvoju koja pohađaju predškolsku ustanovu i škole. Odobreni su zahtevi za šesnaestoro dece, uzrasta od 5 do 17 godina, a ugovori su potpisani sa 10 ličnih pratilaca.\nPovodom toga predsednik opštine Vuk Radojević je rekao da će opština nastojati da servis ličnih pratilaca obezbedi u kontinuitetu.\nUvođenje usluge ličnih pratilaca na teritoriji opštine započet je 2014. godine, kada je novcem iz republičkih izvora finansirano nekoliko ličnih pratilaca. Potom, u septembru 2015. godine u okviru projekta javnih radova, koji je opština realizovala u saradnji sa Nacionalnom službom za zapošljavanje, na tri meseca rada angažovano je 13 pratilaca sa osnovnoškolskom spremom. Međutim, projekat je okončan krajem novembra a pratiocima do kraja decembra nije plaćena nadoknada za rad. U decembru mesecu za decu sa invaliditetom i smetnjama u razvoju nisu bili obezbeđeni lični pratioci, neki od njih su tog meseca pohađali obrazovne ustanove, a neki ne, zavisno od toga da li su njihovi pratioci želeli da rade volonterski.\nU međuvremenu je bečejski parlament usvojio budžet opštine za 2016. godinu, u kom je, prvi put od 2010. godine, otkad je obavezna inkluzija u obrazovanju, obezbeđeno 2 miliona i 36.000 dinara za lične pratioce. Ovaj iznos, po procenama, biće dovoljan do kraja školske godine, te se još ne zna da li će rebalansom budžeta opštine biti obezbeđen dodatni novac kako bi deca od septembra do kraja budžetske godine mogla da nastave pohađanje obrazovnih ustanova.\nPostoji, zatim, i potreba da se u toku godine promeni opštinska odluka iz oblasti socijalne zaštite kako bi sistem ličnih pratilaca bio rešen i „institucionalno“. Pored toga, potrebno je doneti i pravilnik o dodatnoj podršci deci sa invaliditetom i smetnjama u razvoju.\nPrilikom potpisivanja ugovora sa ličnim pratiocima članica Opštinskog veća i osoba koja se bavi servisom ličnih pratilaca Tatjana Avramov je rekla da opština, osim toga što je u budžetu obezbedila novac za nadoknadu ličnih pratilaca do kraja školske godine, planira da trajno reši ovaj problem: „Trudićemo se da do kraja kalendarske godine obezbedimo sredstva i da trajno rešimo ovaj problem iz oblasti socijalne zaštite“.\nPredsednica interresorne komisije Margarita Berček je rekla da je servis ličnih pratilaca novo iskustvo, da su tokom rada na projektu stečena značajna iskustva po pitanju realizacije sličnih projekata, te da je Opštinska uprava umnogome doprinela otklanjanju administrativnih poteškoća.\nNa pitanje po kom kriterijumu se određuju lični pratioci, članica Opštinskog veća Tatjana Avramov je odgovorila da je to stvar izbora i dogovora roditelja dece i pratilaca.\nS.T. i B.M.\nPoslednji put izmenjeno 24 februar 2016\nSO Bečej: Uručena 82 ugovora o stipendiranju\nViše iz ove kategorije « Sećanje na žrtve racije: Pomen ubijenima u januaru 1942. godine\tNovosti iz Doma zdravlja: Duže radno vreme apoteka »


„Jasno se zna kome se može dići spomenik“: Policija prekinula radove na memorijalu kapetanu Lešiju - Sputnjik Srbija\n15:05 25.04.2021 (osveženo 15:20 25.04.2021) Preuzmite kraći link\nPolicija je prekinula radove na podizanju memorijala takozvanom kapetanu Lešiju iznad Velikog Trnovca, izjavio je ministar unutrašnjih poslova Aleksandar Vulin.\n"Bez dozvole u ovoj zemlji se ne zida ništa. Ne može da se zida ni kuća, ni zgrada, a kamoli nekakav memorijal. U ovoj zemlji postoji zakon o spomenicima po kome se jasno zna kome se može dići spomenik, kome ne može. Zakon će se bezrezervno poštovati", rekao je Vulin gostujući na TV Prvoj.\nPredsednik Nacionalnog saveta Albanaca Ragmi Mustafa izjavio je 20. aprila da su na uzvišenju iznad Velikog Trnovca, na jugu centralne Srbije, počeli radovi na uređenju prostora i izgradnji objekta posvećenog komandantu tzv. Oslobodilačke vojske Preševa, Bujanovca i Medveđe Ridvanu Ćazimiju, poznatom kao komandant Leši.\nĆazimi je bio je jedan od četiri komandanta terorističke organizacije Oslobodilačka vojske Preševa, Bujanovca i Medveđe.


Predstavnici Vojvodine zvanično su počeli da rade u pokrajinskom predstavništvu u Briselu, gde će lobirati za interese Vojvodine. Povodom otvaranja ove kancelarije, predsednik pokrajinske vlade Bojan Pajtić je izjavio da je “realizovan dogovor sa Vladom Republike Srbije na osnovu kojeg su predstavnici Vojvodine počeli rad u Briselu”.\n- Oni će biti smešteni u zgradi Misije Srbije pri Evropskoj uniji, što već po sebi govori o privrženosti Vojvodine Srbiji - kazao je Pajtić i dodao da su “prioriteti pokrajinske vlade usmereni ka daljem razvoju i otvaranju novih radnih mesta”. - Mi smo privukli oko 6,3 milijarde evra stranih investicija u prethodnim godinama. I zbog toga je osnovni zadatak naših predstavnika u Briselu kako da privuku što više stranih investitora, i tako da obezbede što veće učešće Pokrajine u razvojnim fondovima Evropske unije. Napominjem da je samo u fondovima Dunavske strategije oko 50 milijardi evra namenjeno za apriliciranje. I zbog toga, prioritetni zadatak jeste upravo da predstavnici Vojvodine u EU obezbede veće prisustvo, obezbede lobiranje za sredstva EU i obezbede mogućnost da se Pokrajina brže razvija - kazao je Pajtić. Vojvođanska kancelarija u Briselu finansiraće se iz pokrajinskog budžeta, a novac je već obezbeđen, potvrdio za “Blic” Predrag Novikov, direktor pokrajinskog Fonda “Evropski poslovi” i šef kancelarije koja će u početku imati samo dva predstavnika. Osim Novikova pre nedelju dana u Brisel je otputovala i Andrea Staić, takođe iz pokrajinskog fonda “Evropski poslovi”. - Za razliku od nedavno otvorenih kancelarija Niša i Kragujevca u prestonici Evropske unije, Vojvodina će umesto kancelarije imati predstavništvo čije će sedište biti u zgradi Misije Srbije. To znači da će pokrajinski predstavnici imati diplomatski status - objasnio je Predrag Novikov. Inače, pokrajinsko predstavništvo u Briselu je statutarna i zakonita kategorija pošto je njegovo otvaranje predviđeno Statutom Vojvodine i republičkim Zakonima o potvrđivanju pokrajinskog statuta i o prenosu nadležnosti sa republike na pokrajinu. Krajem marta vojvođanska administracija za to je dobila saglasnost od Vlade Srbije, nakon čega je Fond Evropski poslovi u ime Vlade Vojvodine sa Ministarstvom spoljnih poslova potpisao sporazum na osnovu kojeg je otpočeo proces diplomatskih priprema predstavnika Vojvodine Predraga Novikova i Andree Staić. - Za APV je od kapitalnog značaja početak rada ove kancelarije, kako bi se pripremila za konkurse evropskih fondova koji su u drugoj polovini godine. Mnogo toga će se dešavati, posebno zbog očekivanog dobijanja statusa kandidata, što je posebno značajno i zbog toga što nam se onda otvaraju i fondovi za ruralni razvoj - rekao je Novikov dodajući da je Vojvodini važno da dobije i predstavnika u IPA komitetu, jer to telo svake godine određuje prioritete pretpristupnih fondova.\n- 08.10.2011, 17:16\n- 08.10.2011, 17:17


Manifestacija Jevremova i Filmstreet u nedelju\nNaslovna » Izlasci » Manifestacija Jevremova i Filmstreet u nedelju\nAh Neša 6. septembar 2016. Izlasci Postavite komentar\nU nedelju, 11. septembra od 17.00 do 22.30, biće reprizno organizovana manifestacija Jevremova uz zatvaranje ovogodišnjeg Filmstreet-a.\nGradska opština Stari grad, UK „Parobrod“ i „Filmstreet“ pozivaju sve zainteresovane na ulični karneval i komšijsko druženje u Jevremovoj ulici – u delu od Dobračine do Kapetan Mišine.\nJevremova je poznata po prolećnoj manifestaciji kao ulica susreta, a činjenicom da je ove godine usled loših vremenskih uslova gotovo izostala proslava Cveti i predviđeni program, organizatori su odlučili da upriliče još jednu manifestaciju ovog tipa.\nNajvažniji povod događaja je tradicionalno zatvaranje Filmstreet-a, koje će biti obeleženo prikazivanjem filma „New York I Love You“ (od 20.30).\nPre projekcije, od 19.00 nastupiće džez sastav „Mambo Stars“ koji će izvesti numere sa „Glen Miler big bend“ repertoara kao i najpoznatije filmske muzičke klasike. Muzički i filmski program su besplatni, a ulaz slobodan.\nFilmstreet 2016 – veoma uspešan\nNa ovogodišnjem šestom Filmstreet-u koji GO Stari grad godinama podržava, posetioci su imali priliku da pogledaju skoro 30 filmova.\nSlavile su se godišnjice Šekspira, filma „Taksista“, Holandija, karijere Roberta Redforda i Milene Dravić. Takođe organizovane su i tri predstave na pozoričnoj sceni iza Prirodnjačkog muzeja (Beton Mehala, Muškarčine, Autsajderi), koje je pogledalo više od dve hiljade ljudi. (danubeogradu.rs)\nTagovifilmstreet izlasci jevremova mambo stars opština stari grad uk parobrod za dž\nPrethodni Ivana Španović skače u centru Beograda!\nSledeći Dani evropske baštine 2016 u Beogradu


O nama : GIAkademija\nSertifikacija proizvoda sa OGP je ključ poverenja u sistem zaštite\nGI sertifikaciona akademija nastala je kao odgovor na nedovoljno primenjen sistem upravljanja i kontrole kvaliteta proizvoda sa poreklom. Sertifikacija proizvoda sa zaštićenim geografskim poreklom je na mnogo načina ključ poverenja u sistem njihove zaštite, jer garantuje kontrolu i potvrdu kvaliteta od treće strane. Ako je trenutno sertifikovano samo oko 20% svih proizvoda sa zaštićenim poreklom i to u količinama koje nisu ni približne ukupnim proizvodnim kapacitetima, jasne su posledice po nisku prepoznatljivost kod potrošača, ali i po nedovoljnu primenu zakonskog okvira i obaveza.\nOvaj program nazvali smo „akademija“ (institucija posvećena naprednom učenju i širenju znanja) sa željom da inspirišemo sistemsku platformu u vlasništvu i koordinaciji većeg broja aktera posvećenih daljem unapređenju kontrole i upravljanja kvalitetom proizvoda sa zaštićenim oznakama geografskog porekla.\nOrganizacije proizvođača koje su sertifikovale oznake porekla suočavaju se sa nizom izazova u organizaciji interne kontrole i upravljanja kvalitetom, počev od nedovoljnih znanja i veština u upravljanju sistemom, elaborata koji nisu dovoljno oslonjeni na proizvodne i tržišne realnosti, malog broja proizvođača uključenih u sistem sertifikacije i nedostatka sistemske podrške i savetodavnog rada. Tehnička i savetodavna podrška je važan faktor unapređenja sistema interne kontrole radi uspostavljanja jasnog, efikasnog i sprovodljivog sistema. Aktivnosti poput definisanja kontrolnog plana i sertifikacione dokumentacije, podele zaduženja u okviru proizvođačke grupe, odnosi i saradnja sa sertifikacionom kućom, dokumentovanje i finansiranje aktivnosti, su, kako pojedninačno tako i u skupu, značajan izazov za još uvek mlade i nedovoljno institucionalno uspostavljene proizvođačke grupe i vrednosne lance, u kojima često dominiraju mali i srednji proizvođači.\nVažno je ipak podvući da su praktično svi sertifikovani proizvodi zaštitu geografske odrednice ostvarili nakon donošenja novog Zakona o oznakama geografskog porekla 2010. godine, kao i da se proces unapređuje i da grupa sertifikovanih proizvoda raste. Taj rast ipak nije dovoljan, pa iako je sertifikacija zakonska obaveza, sistem sertifikacije treba dalje razvijati i upotpuniti.\nAktivnosti GI sertifikacione akademije uzimaju u obzir brojne izazove i potrebe, tako da smo posvetili značajnu pažnju svima njima kada smo definisali okvir aktivnosti i željenih promena.\nDragana Tar je duži niz godina posvećena sistemskim promenama u oblasti oznaka kvaliteta i idejni je pokretač GI sertifikacione akademije. Osmišljava procese za unapređenje prakse i politike u oblastima vezanim za afirmaciju proizvoda sa poreklom, a naročito podrške malim proizvođačima, poput portala malafarma.rs, podrške Savezu OriGInal Srbija i oznake Srpski kvalitet.\nTamara Živadinović se od 2010. godine bavi proizvodima sa geografskim poreklom i specijalizovana je za rad sa proizvođačkim grupama, kojima pomaže u uspostavljanju sistema funkcionisanja organizacija, definisanju specifikacija i uspostavljanju sistema interne i eksterne kontrole. Učestvovala u uspostavljanju sistema sertifikacije OGP-a u Srbiji i sarađuje sa međunarodnim organizacijama i forumima iz ove oblasti.\ndr Aleksandra Novaković\ndr Aleksandra Novaković od 2007. godine sarađuje sa proizvođačima i proizvođačkim grupama u postupku zaštite proizvoda sa oznakama geografskog porekla. Posvećena je stalnoj podršci proizvođačima u oblasti kvaliteta proizvoda, interne kontrole procesa proizvodnje, sledljivosti, promocije proizvoda odnosno, unapređenju kapaciteta proizvođača u sistemu OGP-a u Republici Srbiji.\nNikola Kostić se bavi razvojem šema sertifikacije i sertifikacijom, prvenstveno u oblasti hrane. Poseduje devetogodišnje iskustvo u akreditaciji i bio je član komiteta za sertifikaciju Evropske akreditacije (EA CC) Učestvovao je u razvoju sistema akreditacije i sertifikacije OGP-a u Republici Srbiji i ocenjivanju sertifikacionih tela koja vrše kontrolu usklađenosti OGP-a.


Penzioneri u Valjevu u kućnoj "izolaciji" bez struje već mesec dana! - Dosta je bilo\nPenzioneri u Valjevu u kućnoj “izolaciji” bez struje već mesec dana!\nNakon što nam se obratila grupa penzionera iz Valjeva koji već skoro mesec dana nametnutu zabranu izlaženja iz kuće provode bez struje zbog prethodno neizmirenih računa, DJB je uputio hitan dopis predsednici Vlade Ani Brnabić, ministru rudarstva i energetike Aleksandru Antiću i lokalnom ogranku EPS-a u Valjevu sa zahtevom da se njihovim domaćinstvima odmah obezbedi električna energija.\nS obzirom na nametnutu kućnu izolaciju, ovi penzioneri više nisu u mogućnosti da svoje higijenske potrebe zadovoljavaju kod rođaka i prijatelja, a poseban problem im pravi činjenica da hrana koju kupuju jednom nedeljno ne može da se očuva bez frižidera. Činjenica da u uslovima nametnute kućne izolacije nemaju struju trenuto u većoj meri ugrožava njihov opstanak nego pretnja od moguće zaraze korona virusom.\nDJB je u svom dopisu predsednici Vlade, ministru energetike i lokalnom ogranku EPS-a podsetio da je svim penzionerima odložena obaveza plaćanja električne energije do isteka vanrednog stanja, te da ova odluka mora važiti i za penzionere koje imaju prethodno neizmirena dugovanja, kako bi se izbegla svaka diskriminacija.\nS obzirom da čak i osuđenici na izdržavanju zatvorske kazne imaju bolje uslove od ove izrazito ranjive grupacije naših najstarijih sugrađana koje je nemaština dovela u izrazito nezavidan položaj nakon uvođenja potpune zabrane napuštanja njihovih domova, DJB se nada da će predsednica Vlade, ministar energetike i valjevski EPS hitno reagovati i omogućiti im normalne uslove za preživljavanje.\nOznakeValjevo Vanredno stanje EPS Naslovna-traka Naslovna-centar penzioneri


Zvaničnici: Veliki uspeh Srbije - Va1.info\nNaslovna/Vesti/Zvaničnici: Veliki uspeh Srbije\nZvaničnici: Veliki uspeh Srbije\nSamoproglašena država Kosovo nije uspela da postane članica Interpola.To je veliki uspeh i ogroman rezultat naše zemlje, rekao je potpredsednik Vlade Srbije i ministar unutrašnjih poslova Nebojša Stefanović, koji je na tviteru na ćirilici napisao „Pobeda“. Srbija koju vodi Aleksandar Vučić je pobednička zemlja, izjavio je ministar odbrane Aleksandar Vulin\nMinistar unutrašnjih poslova Nebojša Stefanović proglasio je pobedu na glasanju za članstvo takozvanog Kosova u Interpolu. On je na Tviteru napisao: „Pobeda“.\nU telefonskom ukjučenju za RTS iz Dubaija Stefanović je rekao da je veoma ponosan na postignuti rezultat.\nMinistar je zahvalio predsedniku Srbije, premijerki i ministru spoljnih poslova, koji su se lavovski borili da zaštite integritet i naše zemlje i Interpola.\nOni su, kazao je, neumorno radili svih ovih meseci da dokažu da su, kako je rekao, pravo i pravda, jači od svakog lobiranja pa čak i moćnih nekih zemalja.\nOvo je bio veliki ispit za Interpol, rekao je Stefanović i dodao da misli da bi se prijemom Kosova ta organizacija politizovala, prestala bi da bude polcijski važna, već bi postala političko telo.\nA to smo, kazao je, svi hteli da izbegnemo. „I pored raznih pokušaja i pozivanja na neke presedane i prakse koje, čini se, pokušavali u pauzi da izdejstvuju nešto, ali to ipak nije uspelo. Naši ljudi su bili veoma srčani, svi su se borili, srpski građani mogu da budu ponosni na taj tim. Tim pre je i ova pobeda veća za sve nas“, rekao je Stefanović.\nStefanović se još jednom zahvalio svim građanima Srbije na podršci srpskog tima, svi su, kazao je, to mogli da osete tamo u Dubaiju. Ministar je kazao da zahvaljujući tome predstavnici Srbije mogu podignute glave da idu hodnicima Interpola.\nMinistar Stefanovića je u uvodnom obraćanju oštro reagovao na sednici Generalne skupštine zbog kršenja Rezolucije 1244.\nDelegati su potom obrazlagali svoju odluku o zahtevu Kosova za prijem u članstvo Interpola. Namibija i Rumunija su podržale Srbiju, a za reč su se javili i delegati iz Španije, Maroka, Kipra, Kine, Belorusije, Rusije.\nNakon rasprave prvi put se glasalo o članstvu, a Kosovo nije uspelo da obezbedi dvotrećinsku većinu. Novom glasanju je prethodila pauza koja je određena kako bi, saznajemo, delegacije izašle iz sale i kako bi SAD, Britanija i Turska izvršile dodatni pritisak na zemlje članice pre drugog kruga glasanja.\nMinistar Stefanović oštro se usprotivio određivanju pauze i na pitanje predsedavajućem na osnovu čega je određena pauza nije dobio odgovor.\nVučić: Srbija može mnogo da nauči od Danske\nTrifunović: Velika pobeda


31. Međunarodno savetovanje „Energetika 2015“ | Energetski portal Srbije\n31. Međunarodno savetovanje „Energetika 2015“\nNa Zlatiboru je 25. marta 2015. godine otvoreno 31. Međunarodno savetovanje „Energetika 2015“.\nPomoćnik ministar rudarstva i energetike gospodin Miloš Banjac na ovom skupu je istakao da je u decembru 2014. godine usvojen novi Zakon o energetici u koji je transponovana nova grupa direktiva Evropske unije. On je dodao da će do kraja 2015. godine biti usvojena Strategija razvoja energetskog sektora Republike Srbije do 2025. godine i Nacionalni plan za smanjenje emisija praškastih materija, sumpor dioksida i azotnih oksida, koji u sebi treba da implementira direktivu o velikim ložištima i direktivu o industrijskim emisijama.\nPredsednik Saveza energetičara gospodin Nikola Rajaković dodao je da je oblast energetike Republike Srbije veoma bitna, pre svega oblast energetske efikasnosti i održivog razvoja.\nDirektor PD TENT gospodin Čedomir Ponoćko izjavio je da su termoenergetski potencijali Republike Srbije od vitalne važnosti za energetsku stabilnost.\nPredstavnik Nadzornog odbora JP „Elektroprivreda Srbije“ gospodin Aleksandar Gajić izjavio je da će dalji koraci u postuku korporativizacije EPS-a dovesti do željenih efekata, koji su od značaja za celokupnu državu. On je istakao da bi stručna javnost trebalo da se usresredi na korišćenje nove tehnologije, tehnoloških postupaka, metoda i inovacija jer to može dovesti do novih radnih mesta i do brže reindustrijalizacije Srbije.\nU okviru savetovanja „Energetika 2015“ predstavljeni su radovi „Analiza potencijala povećanja energetske efikasnosti parnih kotlova 300-660 MW blokova PD TENT“, „Modernizacija merno-upravljačkog sistema pomoćnog kotlovskog postrojenja u TENT B“ i „Predlog unapređenja regulacije broja obrtaja turbine napojne pumpe“. Cilj ovih radova je povećanje efikasnosti postrojenja u TE „Nikola Tesla“.\nTakođe će biti reči i o strateškom planiranju razvoja energetike i energetskih politika, savremenim tehnologijama u korišćenju uglja, nafte i gasa, savremenim naučnim istraživanjima, inovacijama u energetskom sektoru, elektrodistributivnim sistemima, zaštiti životne sredine, energetskoj efikasnosti, novim izvorima energije, obnovljivim izvorima energije.\nBiće uručene i zlatne plakete Saveza energetičara za doprinose u 2014. godini u implementaciji državnog programa Republike Srbije u oblasti obnivljivih izvora energije i energetske efikasnosti.\nMeđunarodno savetovanje „Energetika 2015“ završava se u petak 27. marta 2015. godine, a organizuje ga Savez energetičara.


Vesti online / Vesti / Svet / Raste tenzija između SAD i Rusije\n- Ne bih želeo da navodim konkretne signale koji su poslati na najvišem nivou u Helsinkiju po tom pitanju. Želeo bih da kažem da je iznet predlog da se nastavi dijalog po pitanju rešavanja celog niza problema… To je potrebno u ovom trenutku. Ne možemo da nastavimo da pokazujemo da je sve u redu i da će se poteškoće same od sebe prevazići, da će problemi sami od sebe nestati. Naprotiv, komplikacije u sferi naoružanja i u sferi stabilnosti se povećavaju - izjavio je Rjabkov u intervjuu magazinu "Međunarodni život".\nKolorado: Kažnjena zbog Putinovog portreta (FOTO)\n- Mi postavljamo pitanja i o američkim udarnim dronovima, ali je najglavnije pitanje raspoređivanja kopnenih univerzalnih lansirnih sistema MK 41 u sastavu kompleksa "Idžis ašor" u Rumuniji, a uskoro i u Poljskoj, koji mogu biti korišćeni za lansiranje krstarećih raketa kopnenog baziranja - rekao je Rjabkov.\nPortparol predsednika Rusije Dmitrij Peskov je izjavio da su ovakve restrikcije "nastavak neprijateljskih i nezakonitih akcija i da nanose štetu čitavoj međunarodnoj trgovini".


Kosovske bezbednosne snage na severu KiM oslikavaće etničku strukturu? – Radio Televizija KISS\nKosovske bezbednosne snage na severu KiM oslikavaće etničku strukturu?\nKosovske bezbednosne snage na severu KiM oslikavaće etničku strukturu, a Srbi bi u toj formaciji trebalo da imaju svog regionalnog komandanta, saznaju Novosti. Dobro obavešteni izvori ovog beogradskog dnevnika prenose da bi upravo ova ideja trebalo da posluži za uvođenje aneksa u Briselski sporazum, o čemu je prvi govorio predsednik Tomislav Nikolić. I upravo oko ove tačke lomiće se koplja kada posle paralamentarnih izbora u Srbiji dve strane opet sednu za pregovarački sto. Prema saznanjima ovog lista, „srpske jedinice“ funkcionisale bi u sistemu pokrajinske bezbednosti, ali bi se na njih preslikao model primenjen u organizaciji policije na severu. To bi značilo postojanje regionalnog komandanta i sastav jedinice koji odgovara etničkoj strukturi severa, pisu Novosti.\nSNS se protivi ukidanju preambule posvećene Kosovu\nSrbi na službi u južnoj Mitrovici\nNext story Lider Građanske inicijative SDP Oliver Ivanović premešten u pritvor u Kosovskoj Mitrovici\nPrevious story FIFA odbacila prigovor Fudbalskog saveza Srbije


Proglasiti Helsinki gradom u kojem se govori engleski - Svet - Dnevni list Danas\nPočetna » Svet » Proglasiti Helsinki gradom u kojem se govori engleski\nPredlog gradonačelnika u cilju privlačenja visoko kvalifikovanih radnika iz inostranstva\nProglasiti Helsinki gradom u kojem se govori engleski\nM. K. 03.09.2021. 15:24\nHelsinki treba da razmotri da se proglasi gradom u kojem se govori engleski jezik, predložio je njegov gradonačelnik Juhana Vartiainen, tvrdeći da previše visoko kvalifikovanih stranih radnika izbegavaju glavni grad Finske zbog strogih zahteva da znaju finski.\nFinska ima dva glavna službena jezika – finski, koji ima 15 padeža i strancima je veoma teško da ga nauče, i švedski. Mnoge kompanije zahtevaju znanje finskog, a službenici u javnom sektoru moraju da vladaju i jednim i drugim, piše Gardijan.\nSve ozbiljniji deficit tehnoloških i drugih stručnjaka prošle godine je podstakao zemlju da pokuša da ponudi stranim radnicima i njihovim porodicama priliku da dođu u Finsku na 90 dana i vide da li žele da se presele za stalno.\nMeđutim, više od 36 odsto stranih studenata u Finskoj odlaze iz zemlje tokom prve godine posle diplomiranja, pokazuju statistički podaci Vlade, pri čemu većina kao glavne razloge navodi birokratske procedure za imigrante, visoke poreze i jezičke teškoće.\n„Helsinki bi mogao da se proglasi gradom u kojem se govori engleski jezik, gde ljudi koji govore engleski ne moraju da znaju da govore finski ili švedski“, rekao je gradonačelnik Juhana Vartiainen za list Helsingin Sanomat, preneo je Gardijan.\nList je nedavno predstavio četiri strana postdiplomca iz domena veštačke inteligencije i mobilne komunikacije koji su napustili zemlju, rekavši da je finski previše težak, da su plate premale, a Finci teški za stupanje u kontakt.\nVartiainen je rekao da napori grada i zemlje da privuku i zadrže strane profesionalce predstavlja „uažasan neuspeh“, dodajući da „veoma sporo dolazi do političke svesti da nam je potrebna imigracija zasnovana na zaposlenju“.\nDa bi se privuklo više stranih visoko kvalifikovanih stručnjaka, ukazao je bivši član Parlamenta iz liberalno konzervativnih redova koji je za gradonačelnika izabran u junu, Helsinki takođe treba da razmotri da se učenje engleskog jezika proširi na vrtiće i osnovne škole.\n„Ali o ovim pitanjima se odlučuje na nacionalnom nivou na šta Helsinki ne može da utiče“, rekao je i dodao da kriza izazvana klimatskim promenama može da radi u korist Finske tako što će se „mala, bezbedna Finska koja je orijentisana prema prirodi“ učiniti atraktivnijim mestom za strance.\nFinska, koja je svetu donela Nokiu, SMS, 5G i Linuks, ima tržište startapova „teško“ šest milijardi evra koje beleži rast i jedna je od zemalja s najvećim brojem digitalnih startapova po glavi stanovnika u svetu, ali stručnjaci kažu da rast ograničava problem manjka radne snage.\nengleski jezikfinski jezikimigrantivisoko kvalifikovani radnicifinskaHelsinki


FOTO: Ceremonija nagrađivanja dječijih radova za novogodišnju čestitku ArcelorMittal Zenica 2022. - Zenicablog\nFOTO: Ceremonija nagrađivanja dječijih radova za novogodišnju čestitku ArcelorMittal Zenica 2022.\nArcelorMittal Zenica već godinama realizira Takmičenje za najljepšu novogodišnju čestitku, na kojem pravo učešća imaju djeca naših zaposlenika. Ovo je deveta godina za redom da organiziramo izbor najljepših čestitki, na kom mogu učestvovati djeca zaposlenih, uzrasta od 6 do 14 godina. Tema ove godine bila je: „Novogodišnja želja za moje najmilije“.\nNa našu adresu je pristiglo 55 radova, koji svaki na svoj način predstavlja dječju kreativnost, trud, radost i neizmjernu ljubav prema porodici. Menadžment Kompanije je odlučio da su svi pobjednici, te nagradio svih 55 djece prigodnim poklon-paketima i priznanjima.\nTako je danas, 21. decembra 2021. održana prigodna zabava za 55 djece naših zaposlenika, a Djed mraz je podijelio poklon-pakete i priznanja za učešće na takmičenju.\nKako smo se dobro zabavljali pogledajte u Albumu fotografija.\nTagoviarcelorMittal arcelorMittal zenica bi bih ceremonija čestitka djeca nagrade nova godina rad radnici


Bugarski političar i TV zvezda predlaže pogodbu za skidanje veta Sofije Skoplju | EurActiv Serbia\nBugarska TV zvezda Slavi Trifonov, čija je partija Ima takvih ljudi deo vladajuće koalicije, predložio je pogodbu po kojoj bi Sofija skinula veto na početak pregovora Severne Makedonije sa EU a Bugarima bi bi bile ukinute američke vize i zemlja bi ušla u Šenegen.\nTo je prvi pokušaj trgovine bugarskim vetom od strane jednog bugarskog političkog lidera, mada je Trifonov rekao da je to njegovo mišljenje kao građanina a ne lidera vladajuće partije.\nTo znači, piše Euraktiv Bugarska, da oko pozicije Trifonova još ne postoji slaganje među partnerima u koaliciji.\nMeđutim, ministarka spoljnih poslova Bugarske Teodora Genčovska je iz kvote partije Ima takvih ljudi.\n"Pošto Amerikanci toliko žele Severnu Makedoniju u EU, neka i građani Bugarske, kao i građani većine članica Unije, putuju bez viza u Ameriku... A pošto smo mi članica EU, Bugarska odmah mora da postane članica Šengen zone", napisao je Trifonov na Fejsbuku.\nTrifonov je dalje napisao da je lojalnost dvosmerna - ako EU i SAD žele da im Bugarska bude lojalan partner, i one treba da budu lojalne Sofiji.\n"Pod tim uslovima i ako Makedonci... ispune sve uslove iz Ugovora o prijateljstvu, dobrosusedskim odnosima i saradnji između Bugarske i Severne Makedonije, možemo početi pregovarački proces za prijem Severne Makedonije u EU", zaključio je Trifonov.\nDalje se navodi da će predsednik Bugarske Rumen Radev sazvati za 10. januar sastanak konsultativnog saveta za nacionalnu bezbednost radi razjašnjavanja bugarske pozicije o Severnoj Makedoniji na početku rada novog parlamenta u kojem dominiraju "novi igrači".\nPremijer Kiril Petkov je pre dve nedelje dao rok od šest meseci da se reši pitanje veta sa Skopljem. On preferira da na razgovore sa vlastima u Skoplju gleda pozitivno, fokusirajući se na razvoj ekonomskih odnosa.\nPredsednik Radev je međutim saopštio stav Sofije da Severna Makedonija treba da promeni ustav kako bi obezbedila jednak tretman Makedonaca sa bugarskim identitetom.\nU međuvremenu je premijer Albanije Edi Rama u poslednjem obraćanju naciji u 2021. rekao da će nastojati da odvoji albanski put ka EU od puta Severne Makedonije ako Bugarska bude istrajavala na vetu za Skoplje.\nIako su obe zemlje ispunile sve zahteve za početak pregovora o pristupanju EU, Savet EU o tome nije postigao sporazum zbog bugarskog veta za Severnu Makedoniji kojim je "kažnjena" i Albanija.\nAmbasadorka Francuske u Albaniji Elizabet Barsak rekla je da ne treba razdvojiti put Albanije i Severne Makedonije ka EU.\nFrancuska je upravo preuzela šestomesečno predsedavanje EU.


U blokadi računi 3.020 kompanija - Vijesti.me\nCentralna banka Crne Gore (CBCG) objavila je novi spisak preduzeća sa blokiranim računima, na kojem je 64 kompanije više nego na prošlom.\nBroj blokiranih kompanija raste prethodna dva mjeseca, nakon što je ih na oktobarskom spisku bilo manje prvi put nakon deset mjeseci.\nNa novom spisku, koji CBCG u skladu sa Zakonom o platnom prometu objavljuje mjesečno, nalazi se skoro 3.020 kompanija sa evidencije Centralnog registra privrednih subjekata (CRPS) Poreske uprave i CBCG. Od ukupnog broja blokiranih preduzeća, 199 ih je na evidenciji CBCG, a ne nalaze se u CRPS-u.\nObjavljivanje podataka počelo je u julu 2012. godine. Većina kompanija sa najnovijeg spiska povećala je dugovanja u odnosu na prethodni.\nDužnike je do avgusta predvodila kompanija Zavala invest, sa dugom od 41,27 miliona eura. Te kompanije nema više na spisku jer su, zbog uvođenja stečaja, povučeni nalozi blokade.\nNajzaduženija kompanija sada je Vektra Boka, biznismena Dragana Brkovića, koja je, prema novom spisku, povećala dug sa 9,57 miliona eura na 9,62 miliona eura.\nSlobšar&Cok, čija blokada traje četiri i po godine, duguje 9,17 miliona eura.\nCBCG ima obavezu da na sajtu, prvog radnog dana u mjesecu, objavljuje imena preduzeća ili preduzetnika čiji su računi blokirani duže od 30 dana i čiji iznos blokade prelazi 10.000 eura.\nRačun budvanskog preduzeća Maestral inženjering blokiran je zbog duga koji je u odnosu na prethodni spisak blago povećan na 6,99 miliona eura. Budvanska kompanija je u blokadi šest godina.\nPodgorički "Radoje Dakić", u blokadi je zbog duga od oko sedam miliona eura, 13 godina i 11 mjeseci. Ave Maria Koljčević blokirana je pet godina i deset mjeseci, a njen dug iznosi 5,92 miliona eura.\nFirma Provladex duguje 5,75 miliona eura, PS Gradnja 5,67 miliona, podgorička Vila park 5,53 miliona, podgorički E.I.C. Investment duguje 5,14 miliona eura, Vuk & Petrol Kotor 2,18 miliona, HLT fond 4,55 miliona eura i tivatski Indego 4,44 miliona.\nDug kompanije Mješovito Herceg Novi iznosi 4,72 miliona eura, Slav laifa 4,76 miliona eura, a Lovćen investa 4,66 miliona eura. Račun je blokiran i kompaniji Montri Igalo zbog 5,71 milion eura duga. Kompanija Tehnoput povećala je dug sa 706,55 hiljada eura na 710,33 hiljade eura.\nRR-Inžinjering duguje oko tri miliona eura, Midland Steel Trading Nikšić 2,81 milion eura, Galenika 2,2 miliona eura, dok je dug Montavar Metalca smanjen sa 2,36 miliona eura na 319,5 hiljada eura.\nMercur Budva duguje 3,79 milona eura, Fabrika elektroda Piva 3,6 miliona eura, Mercur System Budva 2,48 miliona eura, Astra Montenegro i Gradina Company Rožaje 1,89 miliona eura, odnosno 1,86 miliona eura, Mat Company 1,46 miliona, Montepranzo Budva 1,24 miliona, a Eurofond 1,21 milion eura.\nRačuni Šmibexa i Poljocomerca su u blokadi 15 godina. Od preduzeća koja su u evidenciji CBCG, a ne nalaze se u CRPS, Jugooceanija duguje 1,16 miliona eura, a preduzeće Limex 3,68 miliona eura. Opština Bijelo Polje povećala je dug sa 1,42 miliona eura na 1,46 miliona eura. Dug Opštine Kolašin iznosi 1,07 miliona eura.\nMiladin1 3 godine i 11 mjeseci\n1000 dana u blokadi , ko dozvoli ovoliko da se zaduzuju sto automatski posle 3 mjeseca ne salju ih u stecaj , rasprodajj to sto imaju i znas da nema firme no ovako se jos vise zaduzuju , ako koga zeznu i uzmu robu ....Prevaranti sve do jednog


Šef kabineta: Skupštinska većina ugrožava rad pojedinih medija u Semberiji - NTV Arena\nŠef kabineta: Skupštinska većina ugrožava rad pojedinih medija u Semberiji\nSaopštenje šefa Kabineta Gradonačelnika Grada Bijeljina, Mladena Aresnovića, prenosimo u cjelosti:\nZnatnim smanjenjem finansijskih sredstava za potrebe Kabineta gradonačelnika Bijeljine i odnose s javnošću, skupštinska većina, predvođena SNSD-om, još jednom je bezočno demonstirala moć, uskraćujući građanima pravo na objektivno informisanje i dovodeći u pitanje opstanak pojedinih medija u Semberiji.\nPritom, gospodari sile, razarajući lokalni budžet, amandmanskom igrankom uspjeli su da prigrabe i dio sredstava za obezbjeđivanje transparentnog rada i afirmaciju Grada Bijeljina, preusmjeravajući ih osmišljeno i bezobzirno u ruke direktora preduzeća gubitaša, u kojima „vedri i oblači“ skupštinska većina. Tako su, između ostalog, Kabinetu gradonačelnika i Odsjeku za lokalni ekonomski razvoj i evropske integracije odbornički „izvođači radova“ oduzeli veliki dio novca za realizaciju projekata iz ove oblasti, kojima se sumanuto koči razvoj Grada i oštećuju građani.\nIstovremeno, drastično umanjenje sredstava za nevjerovatnih 56 odsto, predviđenih za potrebe informisanja javnosti, nesumnjivo će otežati rad pojedinih lokalnih medija i dovesti u pitanje egzistenciju zaposlenih. Za to vrijeme, krupne „ribe“ – režimske informativne kuće, finansirane uredno novcem građana, tradicionalno će izvještavati na „svoj način“, neokrznute marifetlucima odborničke većine, zbog koje će, očigledno, po ustaljenoj recepturi, stradati „mali“. „Veliki“ će ih i ovaj put posmatrati iz ptičije perspektive, očigledno misleći da im je ona svjetlucavo zagarantovana na njihovom nebu bez granica.\nUprkos tome, Kabinet gradonačelnika učiniće dodatne napore da saradnja s medijima i dalje bude profesionalna i korektna, a rad Gradske uprave dostupan sudu javnosti.\nŠef Kabineta gradonačelnika Bijeljine\nTags: bijeljina, budzet, mediji, mladen arsenovic, skupstina\nZaštititi voćnjake od mraza\n“Komunalac”: Gradonačelnik nije došao na sjednicu koju je sam tražio


Finansijska situacija, naravno, ne može da bude idealna ako smo prezaduženi i stalno tražimo nove načine da finansiramo svoj dug, bez uspeha. Mnogi ne znaju da su banke spremile proizvod upravo za takvih situaciju, a to je kredit za refinansiranje, koji vam omogućava ne samo niže kamate na zajam, već i da sve svoje obaveze (na kreditnim karticama i tekućim računima) objedinimo i plaćamo kao jednu ratu. Bolji uslovi otplate po povoljnijoj kamatnoj stopi se podrazumevaju, a kredit možete da otplatite i prevremeno.\nU Addiko banci kažu da refinansirajući kredit koji oni nude ima najduži rok otplate na tržištu, odnosno 144 mesečne rate. Šta ga čini privlačnim?\n1) Iznos za refinansiranje preko dva miliona dinara\n2) Mogućnost odobravanja dodatne gotovine, u maksimalnom iznosu od 25 odsto od iznosa koji se refinansira.\n3) Otplaćivanje svih dugova u jednoj, manjoj, mesečnoj rati\n4) Kredit za refinansiranje Addiko banke se izdvaja po brzoj i jednostavnoj proceduri odobravanja – dovoljna je samo lična karta za preliminarno odobrenje.\nKorisnici ovakvih kredita ih biraju najviše zbog refinansiranja sa povoljnijim kamatnim stopama ili dužim rokovima otplate, koje snižavaju mesečne izdatke. Sa psihološke strane, objedinjena otplata svih kredita predstavlja olakšanje, a praktična strana ovakvog kredita je otplaćivanje dugova u jednoj manjoj mesečnoj rati.\nKredit za pet banja u Srbiji\nJasna i Miroslav bave se RETKIM biznisom: Najveći problem je nedostatak informacija\nJedno je imati ideju i biznis plan za pokretanje posla, a nešto sasvim drugo je pretočiti planove u realnost i pronaći svoje mesto na tržištu, naročito ako se neko bavi specifičnom proizvodnjom. Retko ko se u Srbiji bavi proizvodnjom hladno ceđenih ulja, a Jasna i Miroslav Stojanović, filolog i arhitekta koji su danas vlasnici radnje „All nut“ iz Beograda počeli su porodično da prave ulja od koštice šljive i kajsije i ulje od lešnika 2009. godine. Pored toga, proizvode i brašno od koštice šljive i imaju i liniju kozmetičkih preparata, koristeći sirovine uglavnom iz Srbije.


M. P. 24. juna 2021. 04:04\nEvo koje dve stvari ne treba nikada da radite kada ste pod stresom – učiniće samo da se osećate lošije i pogoršate zdravlje…\nŽivimo u savremenom svetu punom obaveza, notifikacija, brzih informacija i neverovatno brzih promena. Više nego ikada podložniji smo stresu, na poslu, kod kuće, u prodavnici, u prevozu… Uzročnici stresa su svuda oko nas, a ukoliko ne znate kako da se zaštitite, stalna izloženost stresu množe se negativno odraziti na mentalno i fizičko zdravlje.\nPostoje dve greške koje ljudi često prave kada su uznemireni, a nisu svesni da ovako samo pogoršavaju svoje stanje.\nEvo šta nikako ne treba da radite kada ste pod stresom:\nU ovoj situaciji potiskujete svoj stres i negativna osećanja. Potisnute emocije uvek u jednom trenutku izađu na površinu, a što su duže potisnute i što se više talože, više štete mogu da naprave. Takođe, kada skrivate svoja osećanja, umanjujete mogućnost da vam blski ljudi pomognu, daju vam savet ili notivišu. Uvek pokažite kako se osećate, ali to učinite kroz zdravu komunikaciju.\nSasvim je u redu da ispričate prijateljma i porodici šta vam se dogodilo, razgovor je neophodan kako bismo razumeli svoje emocije i zatražili pomoć od drugih, kao što smo već napomenuli. Ipak, ako stalno ponavljate situaciju koja vam se dogodila i više puta je prepričavate, vi samo duplirate osećaj uznemirenosti. Svaki put kada pričate u ovoj situaciji ponovo prolazite kroz taj stres i negativne emocije. Kada se neke stvari završe i kada je podelite sa bliskim ljudima, ostavite ih u prošlosti, izvucite lekciju i nastavite dalje.\nKada se suočite sa stresom, pokušajte da se opustite vežbama disanja, meditacijom, slušanjem muzika, vežbanjem joge, a jedna od najboljih ventila za stres je boravak u prirodi i tišini.


Šešelj: Trampovom pobedom završava se sramna epizoda u odnosima Srbije i SAD\nBeta 9. novembra 2016. 14:45\nPredsednik Srpske radikalne stranke Vojislav Šešelj čestitao je danas Donaldu Trampu izbor za američkog predsednika i izrazio nadu da će njegovim izborom biti završena „sramna epizoda“ u odnosima dve zemlje i da će Srbija i SAD otpočeti blistavo novo poglavlje.\n„Prijateljstvo i savezništvo SAD i Srbije trajalo je tokom dva svetska rata i tokom Hladnog rata, sve dok ratni zločinac Bil Klinton nije pokrenuo nelegalnu vojnu agresiju na našu državu, sa ciljem da skrene pažnju američke javnosti i medija sa njegovih vanbračnih afera i drugih skandala. Agresija je rezultirala kreiranjem nelegalne musimanske narko-mafije u kvazi-državi formiranoj na Kosovu, svetoj srpskoj zemlji“, naveo je Šešelj u čestitki Trampu.\nOn mu je preneo „neizmernu zahvalnost“ zbog toga što je osudio NATO bombardovanje Srbije i podsetio da je zbog toga, 16. avgusta za vreme posete potpredsednika SAD Džozefa Bajdena, SRS organizovala skup pod nazivom „Glasaj za Trampa“.\n„Novoizabrani gospodine predsedniče, sve dok budete radili za dobrobit Amerike i celog sveta, u Srbiji ćete imati saveznika u uspostavljanju mira i demokratskog poretka“, dodao je Šešelj.\nUhapšen poslanik NISME zbog pretnji tužiocu\nNVO i mediji: Šta Srbija ima pravo da zna, a ne zna\nSrbi i Albanci: Ne vole se, a ne poznaju se\nKonferencija: Šta Srbi i Albanci kažu jedni o drugima\nGojković: Srbija se ne meša u izbore u BiH\nOd petka do nedelje „Kup Vojske Srbije-Karađorđevo 2018“\nPopov: Ponašanje Srbije prema Makedoniji je suprotno zdravom razumu\nPlakete povodom Dana oslobođenja Jagodine\nMinistarstvo prosvete: Nasilje prijaviti nadležnima\nOd petka do nedelje „Kup Vojske Srbije-Karađorđevo…\nŠabić o lošim stranama Nacrta izmena i dopuna Zakona o…\nMihajllovićeva sa MMF-om o novim investicijama\nDanska: Kupovali dronove za ID, uhapšene dve osobe\nPoginuo radnik koji je radio na Žeželjevom mostu u Novom…\nSupertajfun Trami kreće se prema Japanu i Tajvanu


Novi protest radnika u Nišu, ništa još od obećanih plata\nRadnici propalih niških društvenih firmi koji imaju neisplaćene plate sutra će ponovo protestovati ispred Gradske kuće u Nišu, ali je izvesno da neće čuti nikakve predloge za rešenje njihovog višegodišnjeg problema, predstavnik radnika Žarko Đorđević.\n„Prošlog ponedeljka dobili smo obećanje da će premijerka Srbije Ana Brnabić i predstavnici Ministarstva privrede ove nedelje razmatrati mogućnosti za isplatu naših zaostalih zarada. Nemamo poziv iz Beograda, nisu nas obavestili da li su se uopšte sastali„, kazao je Đorđević.\n„Umesto konkretnog predloga za isplatu rečeno nam je samo da mora da bude donet novi zakon da bi dobili plate„, izjavio je Đorđević.\nProcenjuje se da oko 9.000 radnika propalih društvenih firmi poput Građevinara, Mašinske i Elektronske industrije nije naplatilo zarade, a njihova ukupna potraživanja iznose oko 4,5 milijardi dinara.\nPrilikom boravka Vlade Srbije u Nišu, u jesen 2016. godine, tadašnji premijer, a sada predsednik Srbije Aleksandar Vučić obećao je predstavnicima radnika da će isplata zaostalih plata krenuti do kraja te godine.


Svaka treća trudnoća u Srbiji završi se abortusom\nSvaka treća trudnoća u Srbiji završi se abortusom, a 75 odsto ovakvih intervencija se obavi iz medicinskih razloga, prenose Večernje novosti.\nProšle godine u Srbiji je bilo 17.238 prekida trudnoće, ali mnoge privatne ordinacije izbegavaju da prijave ovakve operacije, dodaje list.\nNavedeno je i da se svega četvrtina abortusa obavlja zbog neplanirane ili neželjene trudnoće. Razlog za prekid trudnoće su u većini slučajeva medicinski razlozi.\nStatistika pokazuje i pad broja obavljenih abotusa u Srbiji tokom proteklih pet godina.\n« "Kasapinu" iz novogodišnje noći 15 godina zatvora Počinju razgovori MMF i Vlade o trećoj reviziji »


Za ruralni razvoj u Vojvodini 600 miliona dinara\nTanjug 9. avgusta 2018. 16:41\nNOVI SAD – Pokrajinski sekretarijat za poljoprivredu, vodoprivredu i šumarstvo dodelio je danas 595 ugovora vojvođanskim poljoprivrednicima koji su dobili bespovratna sredstva na konkursu za podršku mladima u ruralnim područjima i za nabavku opreme i sistema za navodnjavanje.\nUkupna vrednost investicija je oko 614 miliona dinara, od čega je učešće iz pokrajinskog budžeta 380,6 miliona dinara.\nPotpredsednik Pokrajinske vlade Đorđe Milićević izjavio je da je dobra vest za srpsku i vojvođansku poljoprivredu to što je Pokrajinska vlada danas organizovala potpisivanje gotovo 600 ugovora vrednih više od 600 miliona dinara.\nTim sredstvima, kaže, želi da se podstakne ruralni razvoj, osnaže sela u Vojvodini, kao i mali proizvođači, što će, dodaje, omogućiti i bolji sveukupan ekonomski razvoj.\nPokrajinski sekretar za poljoprivredu, vodoprivredu i šumarstvo Vuk Radojević naveo je da je u okviru nove mere podrške mladim poljoprivrednicima do 40 godina za start-ap program, koja je usaglašena između Ministarstva poljoprivrede i Pokrajinske vlade, namera i da se na taj način doprinese demografskoj obnovi ruralnih područja u Vojvodini.\nOn je naveo da su danas potpisani ugovori sa 165 mladih poljoprivrednika za podršku investicijama za razvoj primarne biljne i stočarske proizvodnje, a vrednost tih investicije je 241 miliona dinara, pri čemu je učešće Pokrajine 200 miliona dinara.\nRadojević je naveo i da je za sufinansiranje nabavke opreme i sistema za navodnjavanje danas potpisano 430 ugovora.\nInvesticije u sisteme za navodnjavanje iznose 373 miliona dinara, od čega je Pokrajina obezbedila sredstva u visini od 180 miliona dinara, a realizacijom ovih investicija biće obezbeđeno navodnjavanje novih 1798,27 hektara oranica.


Obuka za mlade volontere u Čajetini - Portal Pasaž\nPosted: 7. septembra 2015. u 13:26 / by Milunka Nikolić / comments (0)\nČajetina – Kao deo programa obuke u okviru projekta Unapređenje rada dnevnog boravka dece sa smetnjama u razvoju “Zračak”,\nIlustracija, Foto: www.zlatibor.rs\nkoji se realizuje uz podršku Ministarstva za rad, zapošljavanja, boračka i socijalna pitanja, u subotu, 5. septembra u čajetinskoj biblioteci održana je radionica za mlade Omladinski aktivizam i volonterizam, saopšteno je danas iz udruženja građana Zlatiborski krug.\nOvo udruženje je polovinom maja započelo poduhvat kojim je predviđeno uređivanje i opremanje prostorije Dnevnog boravka za decu sa smetnjama u razvoju adekvatnim sadržajem za dnevni odmor i individualni rad sa korisnicima. Njime je planirana i obuka 15 novih volontera, koji će se uključiti u rad Volonterskog socijalnog servisa, pre svega u aktivnostima sa korisnicima „Zračka“ u cilju njihove bolje socijalizacije.\nZlatiborski krug je pokrenuo Volonterski socijalni sevis 2011. godine, a zbog odlaska mladih na školovanje u druga mesta, potrebno je redovno uključivanje novih volontera i organizovanje edukativnih programa za njih. Nakon obuke, mladi se odlučuju za volonterske aktivnosti u skladu sa svojim afinitetima, a najveći broj njih pomaže u pružanju socijalnih usluga koje obezbeđuje Zlatiborski krug.\nNa osnovu analize evalucionih upitnika koje su učesnici prve radionice popunili, odlično je ocenjen način rada, teme obrađene na radionici i angažovanje učesnika. Sledeća radionica za volontere je planirana za dve nedelje, navodi se u saopštenju.


Privreda Srbije i dalje u teškom stanju - Bizlife.rs\nPrivreda Srbije i dalje u teškom stanju\n16:13 Beograd, 14/05/2013\nPrivreda Srbije je u teškom stanju i neophodan je nastavak mera za njen oporavak i izlazak iz recesije, ocenili su učesnici okruglog stola o stanju u srpskoj privredi.\nDržavni sekretar Ministarstva finansija i privrede Aleksandar Ljubić kazao je da su ohrabrujući podaci o rastu industrijske proizvodnje od 5,2 odsto i bruto domaćeg proizvoda (BDP) od 1,9 odsto u prvom kvartalu 2013. godine.\n"To je daleko od toga da smo izašli iz krize, ali pokazije da su mere Ministarstva finansija i privrede dale prve rezultate", rekao je on i dodao da Srbija mora da ima rast BDP od pet do sedam odsto godišsnje, nekoliko godina zaredom.\nLjubić je rekao da Srbija pokazuje prve znake izlaska iz krize, ali da za građane to još ne znači ništa, jer je, ne samo Srbija, već i Evropska unija u dubokoj krizi.\nČlan Upravnog odbora Nacionalne alijanse za lokalni ekonomski razvoj (NALED) i direktor "Bambija" Miroslav Miletić kazao je da na osnovu ekonomskih pokazatelja za prvo tromesečje ove godine postoje razlozi za optimizam.\n"Imamo osnovu da budemo optimistični da će ova godina biti godina izlaska iz recesije", naveo je Miletić i dodao da je od 1982. godine, kada je on počeo da radi, stalna kriza u Srbiji, i da se stalno govori o "stezanju kaiša".\nMiletić je ocenio da je kupovna moć u Srbiji četiri do šest puta manja od prosečne u Evropi i da je trenutno najveći problem srpske ekonomije visoka nezaposlenost.\n"Još smo slabi i nedovoljno organizovani za nastup na mnogoljudnim tržištima", istakao je Miletić.\nDirektor Unije poslodavaca Srbije Dragoljub Rajić rekao je na skupu da je prema analizi te asocijacije "situacija u srpskoj privredi šarenolika" i da neke privredne grane pokazuju blagi trend oporavka dok je u drugim situacija veoma teška.\n"Neophodno je napraviti konsenzus u Vladi na koji način će se kontrolisati troškovi države jer je to u direktnoj vezi sa\nrasterećenjem privrede", dodao je on.\nRajić je kazao da su neophodne reforme u penzijskom fondu (PIO) jer je to najveća stavka u rashodima budžeta, kao i poreske reforme kojima bi se rasteretila privreda.\nPotpredsednik Asocijacije malih i srednjih preduzeća Milan Knežević kazao je da Srbija nije izašla i recesije, jer prema definiciji mora da beleži rast industrijske proizvodnje i BDP dva kvartala za redom, što se u Srbiji nije desilo. On je kazao da rastom industrijske proizvodnje od 5,2 odsto u prvom kvartalu još nije nadoknađen prošlogodišnji pad od 5,7 odsto.\nEkonomista Miroslav Zdravković kazao da je Srbija "u ekonomskoj depresiji" i da je "besmisleno reći da izlazi iz recesije".\n"Kada bismo beležili godišnji rast BDP od po dva odsto izašli bismo iz krize 2059, a po tri odsto 2044. godine, a ako bismo imali rast kao Kina od 10 odsto izašli bismo iz depresije 2023. godine", istakao je on.\nZdravković je kazao da je upoređujući podatke od 1981. do 2011. godine da je u Srbiji imala sunovrat industrijske proizvodnje od 1989. do 1993. godine i da od tada 21 godinu stagnira.\nEkonomska depresija predstavlja pad BDP-a koji traje duže od 24 meseca.\nprivreda ekonomija Srbija


► Generalni sekretar UN poručio SAD i Iranu da izbegnu sve što bi povećalo\nDužarik je najavio da će Gutereš iduće sedmice biti na samitu G20 u Osaki, u Japanu, ali je rekao da još ne zna da li će se generalni sekretar sastati s američkim predsednikom Donaldom Trampom.\nTenzije su dramatično eskalirale otkako je Iran oborio veliku bespilotnu letelicu Sjedinjenih Američkih Država, za koju je rekao da je povredila njegov vazdušni prostor. SAD su rekle da je bespilotna letelica bila u međunarodnom prostoru.\nDiplomate kažu da su Sjedinjene Države zatražile zatvoreni sastanak Saveta bezbednosti u ponedeljak o krizi s Iranom i napadima na tankere.\nDvoje dobro informisanih diplomata je u petak ;potvrdilo za AP zahtev SAD i reklo da će se zatvorene konsultacije verovatno održati u ponedeljak popodne.\nTaj zahtev je usledio nakon obaranja američke bespilotne letelice.\nSjedinjene Države pokrenule su uzvratnu vojnu akciju u četvrtak uveče, ali je predsednik Tramp rekao da je otkazao napad 10 minuta pre no što je trebalo da se desi, jer je saznao da može biti 150 poginulih.\nSjedinjene Države su okrivile Iran da je minama nedavno napao tenkere u Omanskom zalivu što Teheran poriče.


Iz ličnog ugla: Nataša Dragišić, Sa osiguranjem na Ti - Sve o osiguranju\n18. avgusta 2020.\tBlog 1,228 Pregleda\nAutorka teksta Nataša Dragišić je preduzetnica, osnivač projekta „Sa osiguranjem na Ti“ kroz koji posmatra osiguranje iz ženskog ugla, pa u tom smislu predstavlja nov i inovativan pristup osiguranju kao veoma izazovnoj temi. Ima više od 20 godina iskustva u osiguranju – za to vreme prošla je kroz sve prodajne pozicije, tim za edukaciju i menadžment razvoja prodaje. Radila je na brojnim međunarodnim projektima.\nNedavno sam istražujući za potrebe treninga o ženskom liderstvu, a po nalogu jednog američkog klijenta koji se bavi kontinuiranom edukacijom brokera u osiguranju, došla u situaciju da preispitam svoja uverenja na tu temu. Naime, moja doskorašnja uverenja bila su bazirana na činjenici da lično poznajem nezanemarljiv broj žena zaposlenih u osiguranju, na liderskim pozicijama – o ženama rukovodiocima u prodaji osiguranja da ne govorim. Ono što je za mene bila novost, to je da žensko liderstvo predstavlja veliki izazov za industriju osiguranja, ako osiguranje posmatramo globalno.\nDa li je osiguranje spremno za žene lidere ili ostaje pri stavu da je različitost pogleda nešto što se ceni, kao što se ceni i benefit koji žensko liderstvo donosi ženskoj grupi klijenata – i ni korak dalje?\nKada pogledamo globalne statističke podatke, videćemo da su dame iz osiguranja kao lideri najviše zastupljene u ljudskim resursima (ima ih 21%), u generalnom menadžmentu ih je 20%, u pravnom sektoru 10%, marketingu 8%, finansijama 7%, investicijama 6%, dok ih je tek svega 2% u underwriting-u i prodaji, 1% među aktuarima, u sektoru inovacija i rizika.\nAnalitičari prepoznaju različite uzroke ovako niskih procenata, imajući u vidu da ukupan broj žena zaposlenih u osiguranju nije tako mali. Odgovornost je podeljena na sledeći način: oni koji su zaduženi za regrutaciju i promociju zaposlenih na više pozicije odgovorni su jer nisu osvestili činjenicu da su njihovi izbori upravljani nesvesnim, dok je za nedostatak promocije žena lidera odgovornost jednako i na muškarcima i na ženama.\nKako i šta dalje?\nŽene lideri u osiguranju se ne promovišu dovoljno, to je jedna strana medalje. Druga strana medalje je da, kada se promovišu, one ne predstavljaju inspirativan model za buduće mlade liderke.\nZašto novi potencijali odustaju od liderstva?\nOno što mlade, potencijalne liderke vide i zbog čega često odustaju, to je prekomeran broj radnih sati, značajan broj dana na putovanjima, kao i disbalans između privatnog i poslovnog života, a to je cena na koju nisu spremne unapred da pristanu.\nNedostaje promocija zdravih izbora, žena koje su uspešne kao lideri u osiguranju, ali su jednako uspešne i na drugim poljima i nemaju narušenu životnu ravnotežu već njome sjajno upravljaju.\nŠta se ceni kod žena lidera?\nTalenat, posvećenost i strast su na njihovoj strani. Takođe, one znaju šta je empatija i stvarno razumeju potrebe samohranih roditelja, lične i porodične izazove kao što su zdravlje, obrazovanje i bezbednost. Sve su obrazovanije, te principi rodne ravnopravnosti, ako se primenjuju, ne rezultiraju opadanjem kvaliteta zarad pukog „prepeglavanja“ procenata. Žene su u osiguranju sve svesnije svojih mogućnosti, sa zavidno razvijenim liderskim kompetencama.\nPrethodni tekst Ovogodišnji SORS se neće održati zbog pandemije\nSledeći tekst Srpski tim kreirao aplikaciju za praćenje pandemije – RedDot.zone


Rabljeni HTF mk6 ostali komunalni strojevi oglasi za prodaju - Mascus Hrvatska\nVi ste ovdje: Mascus Hrvatska > Komunalni strojevi > HTF > HTF mk6\nRabljeni HTF mk6 ostali komunalni strojevi\nHTF MK6Opća stanje (1-5): 2\nOvdje je kompletna lista polovnih HTF mk6 ostali komunalni strojevi za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og HTF mk6 ostali komunalni strojevi koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji HTF mk6 ostali komunalni strojevi.\nMascus je najveće trzište na internet za kupoprodaju polovnih mašina u kategoriji HTF mk6 ostali komunalni strojevi i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Džaferović podržava potpisivanje sporazuma o smanjenju cijena roaminga - Uskoplje.info\n5 ožujka, 2019 5 ožujka, 2019 admin\t0 Comments\tbih, džaferović, roaming\n”Predsjedavajući Predsjedništva Bosne i Hercegovine Milorad Dodik potpuno je netočno u svojoj izjavi za medije interpretirao telefonski razgovor sa članom Predsjedništva BiH Šefikom Džaferovićem koji se odnosi na spemnost potpisivanja Regionalnog sporazuma o smanjenju cijena roaminga za zemlje zapadnog Balkana.\nNeprimjerenim prepričavanjem i iskrivljenim tumačenjem telefonskog razgovora u javnosti se stvara pogrešna percepcija da član Predsjedništva BiH Džaferović blokira ili se protivi potpisivanju ovog sporazuma”, priopćeno je iz Službe za odnose sa javnošću Predsjedništva BiH.\nKako je navedeno, istina je da član Predsjedništva Bosne i Hercegovine Šefik Džaferović podržava potpisivanje Regionalnog sporazuma o smanjenju cijena roaminga za zemlje zapadnog Balkana.\n”Upravo je Džaferović na nedavnom sastanku sa predstavnicima Europske komisije posebno potcrtao da je takva odluka u interesu građana Bosne i Hercegovine”, dodaje se.\n”Međutim, Vijeće ministara BiH još nije dostavilo Predsjedništvu BiH prijedlog Sporazuma. Predsjedništvo BiH ne može odobriti Sporazum čiji tekst mu nije dostavljen, kako to najavljuje predsjedavajući Predsjedništva BiH Milorad Dodik”, stoji u priopćenju SDA.\n”S obzirom na to, član Predsjedništva BiH Šefik Džaferović inicirao je da Predsjedništvo BiH odmah zatraži od Vijeća ministara BiH da u roku od sedam dana dostavi tekst Sporazuma kako bi on bio odobren na Predsjedništvu BiH.\nTo će omogućiti da Bosna i Hercegovina, zajedno sa ostalim državama u regiji, potpiše sporazum o smanjenju cijena romaniga na Drugom digitalnom samitu zapadnog Balkana zakazanom za travanj ove godine u Beogradu”, navodi se u priopćenju.\n← Ilija i Tadija Ivoš: Svećenici blizanci iz Gornjeg Vakufa – Uskoplja\nBorussia Dortmund poražena od Tottenhama na domaćem terenu →\n‘Plaće će biti više kad radnici ne budu htjeli raditi za 500 KM’\nRefik Lendo mora u izolaciju\n23 ožujka, 2020 23 ožujka, 2020 admin\t0


Košarkaši čačamskog Borca savladali su u gostima Split sa 86:74 u odloženom meču 25. kola ABA lige. Borac je ostvario veliku pobedu u Splitu, pošto bi sada trijumfom nad Cibonom u Čačku obezbedio opstanak u Jadranskoj ligi. Aleksa Novaković je… »\nNovaković trojkama rasturio Split i doveo Borac nadomak opstanka\nČAČAK – Velika pobeda Borca u Splitu, po svemu sudeći vredna opstanka u ABA ligi. Čačani su u svim elementima igre bili bolji od ekupe nekadašnjeg trostrukog prvaka Evrope i slavili rezultatom 86:74. Izabranici Marka Marinovića sada su u znatno… »\nBarani su preživeli prvu utakmicu u kojoj su morali da pobede, a njihov trener govorio o svemu posle meča. Barani su preživeli prvu utakmicu u kojoj su morali da pobede, a njihov trener govorio o svemu posle meča U prvoj od dve "biti ili ne biti"… »\nKošarkaši Mornara u trenutku kada su se nalazili u konopcima, smogli su snage da prikažu sjajnu partiju, da na pleća obore Budućnost, pa sada ponovo mogu da polufinala plej-ofa. Da bi stigli do cilja, a da pri tome, ne bi čekali čudo u vidu poraza… »\nDoneta važna odluka: Evo kada će se odigrati utakmice poslednjeg kola i zaostali mečevi ABA lige!\nRukovodstvo ABA lige donelo je odluku o datumima odigravanja 26. kola. Naime, u ponedeljak 26. i utorak 27. aprila biće realizovane utakmice poslednje runde regionalnog takmičenja. Tim mečevima biće stavljena tačka na ligaški deo ABA sezone. U… »\nMilojević i Nikolić: Ostao je još jedan korak do cilja\nVeliki crnogorski derbi, a ujedno i derbi ABA lige, okršaj između Mornara i Budućnosti na programu je 18. aprila sa početkom u 17 časova, a utakmica nosi prefiks biti ili ne biti za oba tima. Budućnost želi pobedu kojom bi obezbedila pol poziciju… »\nKošarkaši Mornara iz Bara poraženi su od FMP Železnika u gostima i Cedevita Olimpije na svom parketu, ali i dalje drže sudbinu u svojim rukama, još uvek imaju realne izglede da stignu do polufinala ABA lige. Izabranici Mihaila Pavićevića imaju… »\nNikola Đurišić je u nedelju zabeležio prve minute u seniorskom timu Mege u ABA ligi, uvršten je u najbolju petorku juniorskog kvalifikacionog turnira Evrolige u Beogradu i već je nastupao za mladu reprezentaciju Srbije. Sjajni dani su iza Nikole… »\n"Mnogo više" od jednog kola do kraja ABA lige Do kraja regularnog dela ABA lige ostalo je još samo jedno kompletno kolo koje je pomereno na 26-27. april, ali i veliki broj odloženih utakmica čiji će ishodi itekako uticati kako na poredak u samom… »


Hteo da prezimi u zatvoru pa dojavio lažno bombu\nPrvi sneg zabrinuo je toliko jednog Poljaka bez krova nad glavom gde će provesti zimu da je danas lažno dojavio policiji da je na autobusku stanicu u Krakovu podmetnuo bombua sada mu umesto jednog zimovanja u zagrejanoj ćeliji preti čak osam godina zatvora.\nPolicija je primila dojavu danas pred podne, sa stanice je evakuisano 250 putnika i zaposlenih, prostor su pregledali pirotehničari, policija je odmah otkrila da je dojava stigla iz jedne telefonske govornice u gradu a blizu nje našla 34-godišnjeg Poljaka koji je odmah priznao da je on digao lažnu uzbunu.\n“On nema stalno mesto boravka a zbog lošeg vremena odlučio je da provede zimu u zatvoru. Taj 34-godišnjak je za policiju stari poznanik, pošto je do sada nekoliko puta prijavljivao da je negde podmetnut eksploziv”, kazala je za Gazetu viborču portparol lokalne policije Elžbjeta Znahovska.\nPrema poljskim zakonima, boravak u zatvoru za lažnu dojavu da je podmetnuta bomba može da mu se produži umesto jedne zime koju je hteo na čak osam godina zatvora.


Evropska komisija blokira jedan od najvećih poslova Gazproma u Evropi\nEvropska komisija spriječila je Gazprom da kupi 50 posto jedne od najvećih berzi plina u Evropi - austrijsko plinsko čvorište CEGH (Central European Gas Hub).\nEvropska komisija smatra da transakcija, zahvaljujući kojoj bi ruski koncern osigurao mjesto na spot tržištu plina u zapadnoj Evropi, nije u skladu s propisima Trećeg energetskog paketa, koji proizvođačima plina zabranjuje berzansko trgovanje energentima, izvještava ruski dnevnik Kommersant.\nDužnosnici EU-a, kako je rekao potpredsjednik Gazproma Aleksandar Medvedev, smatraju da bi ovom kupovinom ruski koncern "porobio evropsko tržište plina". Evropska komisija je odbila komentirati izjavu Medvedeva, a službeni dokumenti o stopiranju posla još nisu objavljeni.\nEvropsku komisiju je uznemirila činjenica da bi Gazprom, koji već kontrolira gotovo četvrtinu isporuka plina u Evropu preko dugoročnih isporuka, sada mogao dobiti kontrolu berze. Transakcija Gazproma sa CEGH-om značila bi rast trgovine ruskim plinom u Evropi, od koga su evropski potrošači, kako smatra Bruxelles, već prekomjerno ovisni.